
“Mi ta djis cumpli cu mi debe; E balornan cu 
a guiami di Sacerdote pa Politico”. 
Segun Rudy Lampe, e buki aki ta conta 
su storia y cua t’e balornan cu mester t’e 
fundes hi di e Aruba nobo. 


Rudy Lampe aobsequia 

su buki naTokoWink aar 




Nilo Swaen a haci entrega 
di Presupuesto 2009 



Placa adesaparece for di 
Centro Ortopedagogico 


Despues cu a keda constata cu su dipluma ta talsiflca 

GilbertCroes a haya su retirodi inmediatofordi AMN.V. 

No tabatin walk-out, pero reunion bao ora di trabao na N.V. Elmar 


Violando palabracion cu Gerencia di N.V. Elmar 



MESTER bisa cu ta reina un confusion grandi, bao di e trahadornan di N.V. Elmar. Despues di a reuni den oranan di trabao aigun dia pasa y ayera mainta atrobe, 
gerencia lo a laga sa cu lo kita e oranan aki for di nan salario, loke nan no a gusta. Esey lo a pone nan walk-out ayera merdia. Esey t’e prome informacion recibi, 
pero despues a resulta di no t’e caso. Pero UEA a dicidi di tene un reunion na pia di trabao, pero no a participa esaki na gerencia, siendo cu esaki ta un palabracion, 
cu ta preferible pa reuni den sala di reunion. Hecho si ta, cu e trahadornan sosteni pa nan sindicato UEA, no ta nada contento cu e cambio cu Gobierno kier trece 
den statuut di e compania. SIWA y UEA ta para hunto den e problema aki. UEA y SIWA a reuni ayera cu nan conseheronan, y a dicidi di manda un carta pa Prome 
Minister Nel Oduber, solicitando un reunion pa haya mas clarificacion di intencion di Gobierno poa cambia e statutonan. SIWA y UEA a dicidi di manda un carta 
pa Prome Minister, Nel Oduber, unda ta pidi un reunion pa haya clarificacion di e cambio di statuut, sin participacion. 

Ehecutando recomendacion di NCPF, a reduci deficit financiero 

Lamentable ta cu te ainda Gobiemo no a haya placa di 
Plant N.V. y e 1% di BBO for di Valero 

Cu lo yuda substancialmente den reduci e deficit presupuestal mucho mas ainda 



NA aha 2007 Gobierno di 
Aruba a institui un Comision 
Nacional riba Finanza Publico 
(NCPF) y a publica e raport di 
dicho comision. 

E raport ta contene un analisis 


di e finanza publico di Aruba 
y alabes ta presenta diferente 
recomendacion riba diferente 
tereno. 

Segun Minister Nilo Swaen, e 


recomendacionnan a ser adopta 
dor di Gobierno di Aruba y ta 
forma e guia pa maneho riba 
finanza publico y maneho di 
presupuesto. 

Dor di a continua traha y pone 
atencion riba mantencion di 
gasto y crecemento economico 
Gobierno a logra pa aha 2009 
di continua den e direccion di 
un presupuesto balanza. 

N’e momento di entrega di 
presupuesto 2009 e deficit fi¬ 
nanciero pa aha 2009 ta resulta 
di ta 33 miyon florin, locual ta 
iguala 0,6% di nos GDP. 

Esaki ta un reduccion di 53% en 
comparacion cu e deficit finan¬ 


ciero di aha 2007 cu tabata 70 
miyon florin y 34% menos cu 
esun di 2008 cual ta proyecta na 
50 miyon florin, segun Minister 
Nilo Swaen. 

Den e lunanan nos dilanti lo 
continua cu ehercicionnan pa 
purba yega mas cerca aun di un 
presupuesto balanza. E quota di 
debe ta proyecta pa aha 2009 
na 41,4% di GDP, casi n’e nivel 
recomenda pa NCPF esta 40%. 

Cu esaki ta muestra cu e camin- 
da escogi pa Gobierno di Aruba, 
esta mantencion di crecemento 
economico, mantencion di gas- 
tonan bao di control y reduccion 
di e deficit financiero lo resulta 


den un reduccion di e quota di 
debe y reduccion di gastonan 
di interes riba termino locual lo 
contribui na un Finanza Publico 
saludabel y manehabel riba 
termino largo. 

Ta lamenta si cu te ainda Go¬ 
bierno no a logra hana e placa 
di benta di Plant N.V. di 490 
miyon florin cu ta pertenece 
legalmente na pais Aruba y 
tambe e casi 150 miyon florin 
di e 1% di BBO cu Valero mester 
paga Gobierno di Aruba, cual 
sumanan siguramente lo a yuda 
na reduci mas ainda e quota di 
debe di pais Aruba, segun Min¬ 
ister Nilo Swaen. 


Indicacionnan fuerte cu placa a 
desaparece for di Centro 
Ortopedagogico 

AWEMAINTA a haya e informacion cu tin un suma di placa con- 
siderabel cu a desaparece for di caha di Centro Ortopedagogico 
na Dakota y cu lo a suspende un di e trahadornan. 

Cumpliendo cu e trabou profesional di prensa, AWEMainta a 
purba ayera na varios ocasion pa tuma contacto cu esnan di e 
Centro Ortopedagogico, pero lamentablemente no tabatin ningun 
contesta. Un di e numbernan tabata duna fax tone y e otro tabata 
pasa pa un answering machine. 

Segun e informacionnan ricibi, na e centro tin un suma casha 
ta wordo teni pa gastonan di e hobennan den e centro, manera 
p.e. examen di rijbewijs y otronan. Ta ser papia di un suma cu 
por yega te na 10 mil florin. 

E unico persona cu tin e yabi di e caha caminda e placa ta, ta 
un familiar di Minister Marisol Lopez-Tromp ( atrobe e fiesta di 
friends&family). Indicacionnan ta cu e persona aki tabata AO 
na cas y tabatin mester di placa pa cierto gastonan. Mirando e 
situacion un trahador di e centro a bay busca e yabi na cas di e 
famia di Marisol Lopez-Tromp y bolbe pa habri e caha. 

Na momento cu a habri e caha a resulta cu e caha tabata bio bashi, 
no tabatin ni un cent preto den dje. Kico a pasa cu e placa ningun 
hende sa, pero si por a compronde cu mientras tanto e trahador 
cu a busca a yabi a wordo suspendi pasobra supuestamente el lo 
por a bay cu e placa. 

Di otro banda e famia di Marisol si no a haya ningun tipo di sus¬ 
pension, siendo cu ta e ta e persona responsabel pa e yabi en cues- 
tion, porta interes familiar atrobe ta hungando un rol akinan? 
Si en berdad tin duda ta ken a bay cu e placa lo mester a suspende 
tur dos persona y laga recherche realiza un investigacion obhetivo 
den e caso grave aki, caminda cu placa destina pa hobennan lo 
a desaparece misteriosamente. 


Cumpliendo cu ley 

Minister di Finanza Nilo Swaen a haci entrega 
di Presupuesto 2009 na Parlamento 



AYERA dialuna 1 september 

2008 Minister di Finanza, sr. 
Nilo Swaen a cuminsa cu en¬ 
trega di presupuestonan pa aha 

2009 na Parlamento di Aruba. 
Esaki conforme ley a haci entre¬ 
ga na Presidente di Parlamento 
sra. drs. Mervin Wyatt-Ras di e 
presupuestonan di Asuntonan 
General, Turismo y Transporte 
y di Raad van Advies. 

E otro presupuestonan lo ser 
entrega durante di siman asina 
cu e trabaonan tecnico termina 
despues cu e respectivo presu¬ 
puestonan a ser ricibi di Raad 
van Advies. Hunto cu e presu¬ 
puestonan ta ser entrega tambe 
pa di dos aha consecutivo un 
resumen ehecutivo pa medio 
di un nota na Parlamento di 
Aruba. 

E resumen aki tambe lo ser 
distribui na otro instancianan 
p’asina duna mas informacion 
y transparencia encuanto pre¬ 
supuesto di Aruba. E nota ta 
un resumen di diferente ley di 


Presupuesto presenta pa aha 
2009. 

Den e nota aki lo presenta riba 
termino general e maneho 
financiero economico di Gobi¬ 
erno. Lo presenta e situacion 
economico, e prioridadnan 
estableci p’e diferente Ministe- 
rionan y informacion y cifranan 
presupuestario. 

Tambe lo duna un bistå di e en- 
tradanan di Gobierno, e gasto 
y inversionnan, e necesidad 
financiero y desaroyo di debe di 


Pais Aruba. Por ultimo tambe e 
nota lo presenta un perspectiva 
di mas aha di Finanza Publico di 
pais Aruba. 

Presente na entrega di Presu¬ 
puesto 2009 tabata Minister 
di Finanza, sr. Nilo Swaen, 
Presidente di Parlamento drs. 
Mervin Wyatt-Ras, Secretario 
di Conseho di Ministro, mr. 
Peter Davidse y Griffier di 
Staten, sra. Jacqueline Bastien- 
Sherman. 

Oficina pa Prevencion di Desater 
cu encuesta riba horcan 

Nan kier sa con conciente y prepara comunidad ta den caso di menaza di horcan 


OFICINA pa Prevencion di 
Desaster pa aigun aha ta preo- 
cupa con conciente comunidad 
di Aruba ta pa cu situacionnan 
di horcan. Nan tin e sospecho 
leve cu no tur hende ta sigui e 
instruccionnan di e buki y por 
ripara cu e promocionnan y con- 
cientizacion no ta asina leu. 
Segun su director, Bibi Arends, 
nan a haya e oportunidad unico 
luna pasa ora un persona di 
IPA a bay core stage na Oficina 
pa Prevencion di Desaster. E 
trabou cu e persona aki a haci 
ta un encuesta den comunidad 
pa wak si por saca afor con con¬ 


ciente nos hende ta, kico nan ta 
pensa di horcan, con serio nan 
ta kere cu e ta, kico nan por a 
haci na nan cas caba, etc. 

E encuesta a wordo haci cu 
cooperacion di CBS, e encuesta 
ta completamente cla y a cum- 
insa ayera tardi 5’or te 9’or di 
anochi cu yamadanan na tele¬ 
fon y esaki lo dura 3 dia. 
Giovanni Christiaans ta e ho¬ 
ben di IPA cu ta encarga cu e 
encuesta a indica cu esaki ta 
promer biaha cu a realiza un 
encuesta di horcan na Aruba. 
E lo ser haci den tur districto 
caminda cu su meta ta pa wak 


den ki forma ta duna informa- 
cion y con e informacionnan ta 
yega na comunidad. Otro meta 
ta pa haya sa con conciente e 
comunidad ta tocante horcan. 
E di tres meta ta pa sa con pre¬ 
para comunidad ta si yega un 
dia cu tin menaza di horcan pa 
Aruba. Lo tin mester un total di 
330 samples. 

Giovanni a pidi e 330 personan- 
an cu lo wordo yama pa duna 
tur nan cooperacion y sosten pa 
drenta nan cas via telefon, ya cu 
ta algo sumamente importante 
pa e departamento y comuni¬ 
dad di Aruba en general. 


A pesar cu temporada mas activo di horcan ta september y october 

Ya caba a conoce 8 tormenta tropical 


BIBI Arends, director di Ofi¬ 
cina pa Prevencion di Desaster 
a indica cu nos ta drentando 
september y october cu ta e dos 
lunanan mas activo di e tempo¬ 
rada di horcan. 

El a comenta cu e ana aki tin 
algo excepcional tumando lu- 
gar, pasobra nos ta ya caba na 
e di 8 tormenta tropical, esta 
Hanna, caminda un di e gran- 
dinan a pasa ayera den sercania 
di New Orleans. 

Sr. Arends ta comenta cu sep¬ 
tember y october ta e tempo¬ 
rada caminda horcannan mas 
grandi ta presenta, pasobra den 
e lunanan aki e horcannan ta 
wordo produci for di Atlantico 


cu ta un region vasto di awa cu 
ta un cuerpo enorme di energia 
pa horcan. Mirando cu mundo 
ta birando mas cayente, esaki 
ta produci mas hopi horcan y 
horcannan mas grandi tambe. 
Den ultimo simannan por mira 
na Aruba cu nos no a wordo 
afecta pa awacero, pero prac- 
ticamente no ta pasa un siman 
cu nos ta bou menaza di strena 
cu lamper y menazanan serio 
pasobra cosnan aki ta enorme- 
mente grandi. Te na e mo- 
mentonan aki nos no a wordo 
afecta pa e sistema aki, pero ta 
importante, segun Bibi Arends 
pa menciona cu siman pasa 24 
di augustus ta net 60 dia cu nos 


a haya e awacero pisa di dia di 
San Juan. 

Awacero di 24 di agustus tambe 
tabata un awacero masha gran¬ 
di mes, aunke cu na aeropuerto 
no a keda registra hopi awa. 
Bibi Arends ta splica cu awa¬ 
cero, mal tempo, strena cu 
lamper ta cosnan di october no 
di augustus, pesey e ta bisa cu 
esaki ta un sehal cu nos ta bay 
drenta e parti di un temporada 
hopi activo di horcan. 

Dor di esaki Oficina pa Pre¬ 
vencion di Desaster ta haci un 
yamada urgente pa comunidad 
tin e preparacionnan necesario 
y pa tene bon cuenta cu e buki 
di horcan. 


Despues cu a keda constata cu su diploma 
ta falsifica 

Gilbert Croes a haya su retiro di inme- 
diato for di AAA N.V. 

AYERA Gilbert Croes a reanuda su trabao, despues di aigun dia 
di vakantie. Loke por ta cu e no a spera tabata, cu unabes el a 
reanuda trabao, el a ser participa, cu e ta retira “op staande voet”, 
kier men el a haya retiro di inmediato. Tur esaki tin di haci cu awor 
debi cu for di Merca a keda publica, cumpramento di diploma, y 
cu riba e lista ta aparece e.o. nomber di Gilbert Croes, Gerencia di 
Aeropuerto a laga haci un investigacion, e.o. na Departamento di 
Ensenanza, unda a keda confirma cu su diplomanan ta falsifica. 
Esaki tabata suficiente motibo pa duna Gilbert Croes retiro di 
inmediato. Relaciona cu esaki, AWEMainta a tuma contacto cu 
vocero di AAA N.V. Hendrik Croes, kende mas bien a confirma e 
noticia cu AWEMainta tabatin caba. 

No ta conoci ainda, si Gerencia di AAA N.V. lo inicia cu un proceso 
civil pa recobra e suma di placa cu a keda paga na Gilbert Croes, 
di acuerdo cu su diplomanan, cu manera menciona a resulta di 
ta falsifica. 

Riba Dia di Prensa 

Armando (Rudy) Lampe a 
obsequia su buki na Victor 
(Toko) Winklaar 

RUDY Lampe, Parlamentario 
pa partido RED a haci un bish¬ 
ita serca nos Director, Victor 
(Toko) Winklaar pa felicit’e pa 
su trabao periodistico y tambe 
pa den cuadro di Dia di Prensa, 
obsequia su buki: “Mi ta djis 
cumpli cu mi debe; E balornan 
cu a guiami di Sacerdote pa 
Politico”.Segun Rudy Lampe, e buki aki ta conta su storia y cua 
t’e balornan cu mester t’e fundeshi di e Aruba nobo. 

Despues di a termina su VWO na 1976, el a sigui su estudio di 
Teologia na Universidad Catolico na Nijmegen. Despues di 20 
aha como sacerdote, Rudy Lampe a dicidi di drenta den politica. 
Rudy Lampe ta spera cu despues cu e lectornan lesa e buki aki, 
lo compronde mihor cu no tin un contradiccion entre su esco- 
gencia di e tempo ey pa bira sacerdote y su decision awor pa ta 
Parlamentario. 

WEB ta baha tarifanan cu 4%. 

Prijs average di “fuel oil” den luna di augustus a baha y ta permiti W.E.B. Aruba 

N.V. pa baha tarifanan di awa y electricidad. 


E tarifanan di awa y electricidad valido pa luna di au¬ 
gustus tabata basa riba un prijs di “fuel oil” calcula na 
95 dollar pa bari. Aunke cu e prijs average cu W.E.B. 
Aruba N.V. a paga den juli tabata 106.64 dollar pa bari. 
Como compania nacional di awa y electricidad, W.E.B. 
Aruba N.V. ta haci tur loke ta posibel dentro di su 
maneho pa suavisa e impacto enorme cu prijs mundial 
di “fuel oil” tin riba economia y cartera di nos clientela. 
E prijs average cu W.E.B. Aruba N.V. a paga pa “fuel oil” 
den luna di augustus ta 100 dollar pa bari. 

(Mira e grafico aki bou) 

A base di e mesun maneho aki pa baha e impacto riba 
nos economia W.E.B. Aruba N.V. atrobe a haci tur e 
calculonan necesario pa yega na un tarifa optimal di 
awa y electricidad teniendo cuenta cu mester mantene 
un situacion financiero sano pa nos empresa. 
Consecuentemente entrante dia 1 di september 2008 
e tarifanan di awa y electricidad ta wordo basa riba un 
prijs average di “fuel oil” calcula na 90 dollar pa bari. 
Esaki ta nifica cu e tarifanan di awa y electricidad ta 
baha cu un average di rond di 4%. 

Cu esaki e consumidor ta haya un mihor noticia com- 
para cu e aumentonan cu nos a custumbra cu nan 
ultimo lunanan. Tambe mester menshona cu W.E.B. 
Aruba N.V. ta mantene su maneho di “congela” e tarifa 


di awa pa e prome 12 tonelada di awa cu cada cliente 
ta uza. E prome 12 ton aki ta na tarifa di awa di mei 
2005 cual ta basa riba un prijs di “fuel oil” calcula na 
35 dollar pa bari. Un berdadero sosten pa gran parti 
di nos consumidornan cu no ta uza mas cu 12 ton di 
awa pa luna. Pero e ta yuda nos tur cu ta uza mas cu 
12 ton di awa tambe ... 

sinembargo ta keda na e cliente mes pa haci tur loke ta 
den su man pa baha su consumo di awa y electricidad. 
E ta e manera mas directo y efectivo pa baha e gasto di 
awa y coriente pa e cliente mes. 

E horcan Gustav cu actualmente ta azotando e costa 
Mericano den Golfo di Mexico ta afecta e produccion 
y refinacion di crudo pa gran parti di mercado ameri- 
cano. Esaki lo influencia sin duda e mercado mundial 
y e prijsnan di tur producto petrolero y den nan tambe 
e “fuel oil”. Pa luna cu ta bini esta october, nos ta 
cuminsa cu un indicacion fuerte cu prijsnan lo bay 
aumenta a base di e horcan Gustav yposiblemente mas 
horcan den e temporada “halto” pa horcan den Caribe 
y particularmente den Golfo di Mexico cu ta e centro 
di produccion y refinacion petrolero di Merca. 

Si e prijs di “fuel oil” mester subi den luna di september, 
esaki lo nifica cu pa dia 1 di october benidero lo tin un 
aumento di e tarifanan di awa y electricidad. 


Cu introduccion di tecnologia moderno W.E.B. Aruba 
N.V. ta haci lo maximo pa baha su gasto di consumo 
di fuel oil y consecuentemente baha e impacto di e 
aumento riba e consumido. Mescos nos cada un por 
mira con na cas of den nos negoshi nos por haci uso di 
instalacionnan y aparatonan moderno cu ta haci uso di 
menos awa y menos coriente. Pero tambe dor di mane¬ 
ha nos consumo ypreveni malgastamento nos lo baha 
e gasto di awa y coriente. Nan ta indispensabel, pues 
sea responsabel, uza awa y coriente consciente!! 


prijs di fuel oil jan. -aug. 2008 



Arthur Dowers: 

Servicio di ambulans na Aruba keto bay ta laga hopi di desea 

Minister Wever mester sina scucha y no bay den atakenan personal 


PARLAMENTARIO Arthur 
Dowers a conta medionan di 
comunicacion e experiencia 
cu e tabatin diadomingo na 
momento cu un persona a bira 
malo na un sitio caminda taba¬ 
tin un actividad. E persona aki a 
haya un atake di curazon y pre- 
sente na e sitio tabata dr. Vallejo 
y Dowers a expresa palabranan 
di admiracion pa e forma con e 
dokter aki a interveni. 

Arthur Dowers a asisti dr. Valle¬ 
jo den duna e pacient promer 
auxilio. 

Naturalmente ambulans a 
wordo yama y Dowers ta indica 
cu lamentablemente e mester 
constata cu servicio di ambu¬ 
lans na Aruba no ta loke mester 
ta. Esaki no ta e promer biaha 
cu e ta cuestiona e servicio aki, 
pero e reaccion cu ta haya for 
di Minister Booshi Wever y e 


personanan cu ta traha pe cu ta 
cobra placa di pueblo pero no 
ta produci nada na bienestar di 
pueblo, ta atakenan personal, 
vil y baho. Lamentablemente 
nunca ta ataca e problema na 
un forma serio. 

Bolbiendo riba e sucedido di 
diadomingo, Dowers ta conta 
cu a purba reanima e pacient, 
na momento cu e ambulans a 
yega caminda un hoben suma- 
mente prepara, pero su so. Por 
a constata cu un persona so 
den un ambulans no por duna 
e servicio necesario y si no tin 
otro persona presente cu por 
duna CPR, ta imposibel cu e ho¬ 
ben su so por duna e asistencia 
necesario pa salba bida di un 
pacient den un situacion asina 
urgente. 

Den pasado Booshi Wever y su 
director a bisa cu mirando e 


grandura di Aruba un ambulans 
so ta suficiente, pero e tempo ey 
tambe AVP a mustra cu cifranan 
cu e ponencia aki ta sumamente 
ridiculo, pasobra den caso di 
emergencia y specificamente 
den caso di emergencia di cura¬ 
zon, na otro paisnan caminda 
cu en berdad pa un region mes 
grandi cu Aruba por tin un 
ambulans ubica na e sitio ey, 
pero na momento cu tin un paro 
cardiaco tin e posibilidad pa 
haya ayudo di un helicopter of 
di otro regionnan cu ta manda 
otro ambulansnan. Ademas, 
e sistema Mericano ta cu ta 
manda paramediconan via e 
sistema di bombero pa yega y 
duna promer asistencia. 

Arthur Dowers ta considera cu 
ta imposibel pa un pais manera 
Aruba cu e nivel di desaroyo cu 
nos tin, ta manda un profesion- 


al su so den un ambulans anto 
na momento cu e yega, aunke 
e por tin aparatonan moderno, 
no por haci e trabou cu e mester 
haci su so. 

Mas tristo ta cu ora cu e am¬ 
bulans a yega, a pesar cu e 
monitor y e aparato pa shock e 
pacient tabata den bon condi- 
cion, pero otro aparatonan no 
tabata sirbi. 

Den ambulans, ora e hoben a 
purba saca slijm for di garganta 
di e pacient, e aparato cu el 
a usa a explota, y a haci cu e 
hoben practicamente no por a 
duna e servicio cu ta adecuado 
na e momento ey. 

Mirando e situacion aki, Arthur 
Dowers den nomber di partido 
AVP lo dirigi un carta na Min¬ 
ister Booshi Wever caminda 
lo sugeri aigun cos na dje. E 


ta spera cu e biaha aki en bes 
di ataca su persona y AVP per- 
sonalmente, e scucha y wak si 
den futuro el lo por salba bida 
di hende. 

Siguientemente miembro di 
Parlamento di fraccion di AVP 
a expresa cu garantia no tin 
nunca cu na momento cu tin 
tur cos ‘in place’ cu lo salba bida 
di un persona, pero si por bisa 
cu a haci lo maximo posibel 
dentro di un sociedad moderno 
manera Aruba cu tin suficiente 
medio. 

Un otro sugerencia cu posi- 
blemente lo wordo presenta, 
despues di consulta cu aigun 
persona, ta si na momento cu 
tin actividadnan grandi pa 
pone como requisito pa haya 
permiso, pa tin personanan cu 
por duna promer auxilio na e 
sitio. 

Lider di AVP, mr. Mike Eman: 

Otro paisnan ta tumando precaucion pa inflacion 

Hulanda a para aumento di BTW; Mike Eman kier esaki pa Aruba tambe pa trece alivio! 



LIDER di AVP, mr. Mike Eman, 
ta bisa cu paisnan tras di otro ta 
tumando precaucion pa trece 
alivio pa pueblo di efectonan 
di inflacion. E ta duna ehempel 
di pasonan cu ta worde tuma 
na Hulanda, Merca, Mexico, 
Belgica y Colombia. 

Hulanda recientemente a dicidi 
di para un aumento di BTW 
pa no haci inflacion peor. Y na 
Aruba Gobierno kier bisa cu no 
ta BBO ta causa inflacion. 

“Awor cu nos tin cifra di per- 
dida di poder di compra prome 
cu BBO mas ainda nos mester 
sclama den coro pa kita BBO”, 
e lider di AVP, mr. Mike Eman ta 
bisa fortifica awor p’e decision 
di Gobierno di Hulanda tambe 
pa para aumento di BTW na 
Hulanda pa evita mas inflacion 
y perdida di poder di compra. 
Mr. Mike Eman a delibera cu 
hopi gobernante y senadornan 
di otro paisnan. Den mayoria 


di e paisnan aki precuacion y 
paso ta worde tuma pa domes- 
ticamente reduci efectonan di 
inflacion importa. E ta mira den 
esaki un contraste grandi cu e 
indiferencia di Gabinete Odu- 
ber pa cu inflacion na Aruba. 

“Si nos no haci nada, e inflacion 
feroz cu Aruba conoce lo tin 
efectonan detrimental pa nos 
economia y lo sigui afecta nega- 
tivamente e poder di compra 
di pueblo”, esaki t’e mensahe 
cla cu Banco Central ta duna 
Gabinete Oduber segun analisis 
di e lider di AVP, mr. Mike Eman 
relaciona cu publicacionnan 
reciente di Banco Central. 
Eman ta cita Banco Central: 
“This noticeable acceleration of 
inflationary trend if it were al- 
lowed to continue would severely 
affect the competitiveness ofthe 
Aruban economy and would 
erode the purchasing power of 
the Aruban community”. 


“Naturalmente Aruba no por 
haci nada cu inflacion importa. 
Na unda si Gobierno por haci 
algo ta unda Gobierno ta caba 
di converti e “tropical storm 
inflatorio” importa den un 
“perfect storm” cu a bira un hor- 
can cu ta lastra bai cu poder di 
compra di nos comunidad y ta 
sacudiendo e existencia di ne- 
goshinan te den nan fundeshi”, 
e lider di AVP, mr. Mike Eman 
ta splica. 

E ta mustra cu e causa di cre- 
acion di e “perfect storm” aki ta 
BBO. Esaki ta worde confirma 
tambe dor di Banco Central cu 
ta menciona BBO prome den rei 
di causantenan di e inflacion 
feroz di Aruba: “reflecting large- 
ly the effects of the BBO..” 
Banco Central ta concidera e 
inflacion aki “alarming”: “Dur¬ 
ing the last months of 2007, 
inflationary pressures have no- 
ticeably increased... with an 
alarming December figure of 

10.2 percent ”. 

E lider di AVP ta mustra cu 
Banco Central tambe ta bisa 
cu mester haci algo. Ora Banco 
Central bisa esey logicamente 
e sa cu Aruba no por cambia 
e efeconan externo, pero ta 
referi na locual nos por haci 
localmente pa no empeora e 
situacion manera BBO ta haci- 


endo. Eman ta haci un analisis 
di e pasonan cu diferente pais 
den mundo a tuma. 

Na Estados Unidos Gobierno 
Mericano a introduci un “Eco- 
nomic Stimulus package”. Na 
Mexico Presidente Felipe Cal- 
deron a presenta un “Plan di 
Emergencia” caminda a elim- 
ina por completo e impuesto- 
nan di importacion riba trigo, 
aroz, maishi blanco, maishi 
gel, pasta, riba lechi di polvo 
y productonan necesario pa 
agricultura. 

E Gobierno di Belgica a reduci 
e.o. e accijns riba gasolin pa 
tene aumentonan di trasporta- 
cion mas controlabel. 

Mr. Mike Eman ta sigui mustra 
cu tambe na Colombia e siman 
aki Asosacion di Banco (Aso- 
bancaria) den nan convencion 
anual a yega n’e conclusion cu 
e instrumento di “tasas di in- 
teres” di Banco no ta suficiente 
pa controla inflacion. Nan ta 
propone pa baha e “arancelas” 
(impuesto di importacion) riba 
un cantidad grandi di producto 
primaria. 

Na Aruba e productonan aki 
hustamente a conoce un au¬ 
mento di prijs grandi dor di 
introduccion di BBO. Caminda 
no tin impuesto di importacion 
riba e productonan aki si tin 


BBO y hopi bez cu aigun schakel 
cumulitativo cu un efecto dra- 
matico di aumento di prijs. 

Pa AVP Gobierno mester elimina 
di biaha BBO riba alimentacion. 
Cuminsa trece alivio caminda e 
situacion ta mas doloroso. Mr. 
Mike Eman ta splica cu pa logra 
esaki AVP a haci un analisis 
profundo di entrada y gastonan 
di Gobierno. 

Den su Prespuesto Alternativa 
AVP ta mustra con ta corta gasto 
inecesario pa yega na espacio 
financiero pa trece un alivio 
pa comunidad pa medio di 
reparacion di poder di compra 
y reduccion di peso riba empre- 
sanan. Banda di reduccion di e 
peso di impuesto e Prespuesto 
Alternativa ta duna 50% mas di 
onderstand pa esnan mas vul- 
nerabel den comunidad (Afl. 
325, = = ta bira cu plan di AVP 
Afl. 487, = = y e bijstand pa cada 
persona extra den cas ta bai di 
Afl. 140, = = pa Afl. 210, = =) 
y ta introduci riba esaki un 
“schoolkinderentoeslag” di 
Afl. 100, = pa cada mucha bao 
18 aha den un famia di menos 
recurso. 

Pa tur hende e plan completo 
aki di AVP den su Presupuesto 
Alternativa ta obtenibel na 
Cas di Partido y accesible na 
avparuba.net 


Di acuerdo cu Magaly Brito di SEPPA 

Introduccion di eigenbij drage pa AZV ta na caminda 


ULTIMO dianan ta hopi di nos por tende cu AZV lo 
bay introduci un eigenbij drage pa cada persona ora 
di bay haci uso di e servicio medico p.e. consulta, pa 
receta, etc.. 

Kico esaki ta nifica pa nos ciudadanonan, p’e trahador, 
pa tur esnan cu ta aporta n’e fondo social aki.?? 
Logico cu esaki ta otro forma di medida pues ta otro 
forma pa bay atrås, segun Magaly Brito, Presidente 
di SEPPA. 

T’aki nos ta sigi subi e prijs pa por ricibi un servicio 
medico. Pero tambe t’asina cu for di momento cu ta 


papia di introduci eigenbijdrage pa cuido medico, ta 
exclui parti di bo pueblo..!! 

Introduccion di eigenbijdrage ta acentua y fortalece 
pobreza, segun e dirigente sindical. Si ya caba, y nos 
mester stop di sconde p’e realidad desastroso aki ta, 
cu muchanan ta bay skol sin cu a purba un tiki di 
desayuno, sin cu un tiki cuminda pa ora di pauze e 
por come. 

E pregunta t’e ora, kico ta pasa si e mucha aki bira 
malo y su mayornan no tin placa. Mester lagu’e pa 
su suerte..?? 


Tambe nos mester tene cuenta cu e situacion di nos 
hendenan grandi, di nos pensionadonan, di esnan 
vulnerable, esnan cu malesa cronico y percura p’e 
medidanan necesario cu ta permiti nan sobrebibi. 
Cu ta permiti nan, na haya e servicio necesario, sin 
restriccion y sin problema aigun. 

Awor, inflacion ta cabando cu e ‘tiki’ entrada di e fa¬ 
mia o di e trahador ey y nos tur sa cu inflacion ta un 
problema serio caba. Pues, kico ta spera e trahador, 
nos pueblo otro ana?? Ta ki sorto di medida atrobe lo 
bay tin, Magaly Brito kier sa y a cuestiona esakinan. 

Antiyas 

Fin di siman mortal na Corsow 




WILLEMSTAD - E fin di si¬ 
man cu ta tras di lomba na 
Corsow tabata simplemente 
mortal: Un asesinato y 2 morto 
den tråfico. Tabata den careda 
di 4’or di mardugå diasabra 
cu Central di Polis a dirigi un 
patruya policial pa Willem 
Hoyerstraat den Brievengat ca- 
minda nan a raportå cu tabatin 
un cortamento cruel. 

Ora e polisnan a yega, nan a 
hana cu ya morto a cay, ya cu 


Darinka Martis Chantal Wil¬ 
liams di 23 aha no tabata duna 
sehal di bida mas. 

Di acuerdo cu detayenan cu a 
surgi despues, e asesino a usa 
no menos cu 3 cuchu pa come- 
té su carniceria y pa despues e 
purba mata curpa cortando su 
garganta. 

Sinembargo ultimo informa- 
cionnan cu a drenta ta indicå 
cu Brigitha a recuperå lo sufi- 
ciente p’e por a papia cu auto- 
ridadnan dialuna. 


E victima reportadamente ta¬ 
bata traha den hospital Advent 
y tabata miembro di varios 
grupo di baile. 

MOTOCICLISTA A MURI 
E di dos morto a cay den anochi 
di diasabra pa diadomingo den 
Max F. Henriquez Boulevard 
popularmente yamå Hanchi 
di Macacu. 

Tur weekend e sitio aki ta esce- 
nario di motociclista y tambe 
automobilista cu ta tene ‘fever’ 


pero diadomingo mardugå e 
fenomeno aki a bira fatal pa 
Wendley Feliciano Casimiri di 
29 aha di edad. 

Durante su ‘fever’ el a desviå for 
di su banda di caminda net na 
momento cu un automobilista 
polis na civil tabata asercando 
y apesar cu esaki a maniobrå 
pa evitå un impacto, Casimiri a 
resultå bao di su auto y a muri 
casi instantåneamente. 

Chofer di e auto a keda fuer- 
temente impresionå pe hecho 


cu hustamente bao di su auto e 
motociclista a bin resultå. 

E victima Casimiri, kende nan 
sa yama ‘Rasta’ tabata biba 
na Ser’i Kandela reportada¬ 
mente. 

MUCHA MUHER DI 12 ANA 
Tur morto trågico ta di lamen- 
tå, pero den e caso aki casi por 
bisa cu e morto mas trågico cu 
tabatin diadomingo a sosodé 
di dia clå den careda di 10.15 
or di mainta ora cu e mucha 
muher Audrey Jocelyn Chacon 
a bay cruza caya despues di a 
cumpra pan n’e supermercado 
cu tin na Tera Corå y chofer di 
un autobus coriendo cu veloci- 
dad masha halto a dal e mucha 
casi cant’i caminda causando 
su morto instantåneo. 

Hopi cruel tabata di mira con 
curpa di e victima tabata marcå 
ne parti dilanti di e autobus. 

E victima aki tabata 12 aha di 
edad y reportadamente chofer 
cu a causa e accidente mortal 
ta di 3 biaha caba ta envolvi 
den un accidente mortal. 

E hobencita a nace na Corsow 
di mayornan Latino y mester 
bisa cu ayera mainta ta masha 
comentario tabatin tocante 
peligrosidad di e sitio dilanti di 
Supermarket California. 


E 4 sambuyadornan perdi haya sano y salvo 


WIILEMSTAD - E 4 sam¬ 
buyadornan cu a ser duna pa 
perdi for di diadomingo atard, 
despues di a baha banda di 
Klein Corsow pa sambuya, a 
ser haya sano y salvo ayera 
mainta. 

Unidadnan di Guardacosta di 
Antiyas y Aruba, igualmente 
Marina Real via su avion y he- 
licopter, asisti p’e organisacion 
di rescate, CITRO a haci tur nan 
esfuerzo den e buskeda aki, y 
nan esfuerzo a ser compensa, 
ora cu a bin haya e sambuy¬ 
adornan aki ayera mainta sano 


y salvo. 

Di acuerdo cu informacion 
recibi, t’e coriente den laman a 
kita nan for di e sitio, unda nan 
mester a subi, pero nan a keda 
hunto y asina a pasa henter 
anochi, pa ayera mainta, 8 or a 
localisa nan. Hr.Ms. Van Speijk 
y e unidadnan di ‘Citizens Res- 
cue Organization’ a sali ayera 
mainta tempran, pero tabata e 
avionnan di Marina Real cu a 
descubri nan den laman habri y 
asina a manda Hr.Ms Van Speijk 
pa recoge nan y a hiba nan na 
haf na Willemstad. 

Local I 7 


Dobbel celebracion ayera na Cas di Partido 


AYERA mainta Cas di Parti¬ 
do tabata di fiesta caminda a 
celebra hunto cu medionan 
di comunicacion presente no 
solamente Dia di Prensa, pero 
tambe e cumpleanos di e lider 
di AVP, Mike Eman. 

Benny Sevinger, papiando na 
nomber di AVP a felicita prensa 
cu nan dia y despues a desea 
Mike Eman hunto cu su casa 
Doina hopi pabien y pa mike 
cumpli hopi ana mas di bida. Pa 
Dios dune salud y sabiduria pa 
bay goberna e pais aki, pa cam- 
bia direccion di e pais aki. 

“Nos ta sinti cu pueblo ta cubo, 
y mi ta sigur cu awe pueblo ta 
deseabo y ta pidi Dios ilumin- 
abo pa e retonan grandi cu bo 


tin bo dilanti. Partido manera 
cu bo sa e ana aki ta drentando 
un ana di Think Green.. .E mo¬ 
mento a yega pa nos pensa riba 
nos medio ambiente, energia 
alternativa y pensa riba loke 
nos ta bay laga pa nos yiunan. 
Pesey partido a dicidi pa awe cu 
bo ta cumpli ana regalabo aigun 
mata cu ta simboliza e direccion 
cu nos kier bay...direccion di 
Think Green, direccion cu mi 
ta kere nos pueblo lo mira un 
futuro cu lo conta pa tur di nos 
cu ta biba riba e pais aki y cu ta 
bay traha na beneficio di e pais 
aki”, Benny Sevinger a indica. 
Despues di esaki Mike Eman a 
gradici su coleganan y staff y 
personal di Cas di Partido cu a 




Bibf/oteco 
Nocionfl) Anita 


Invitacion 

Biblioteca Nacional Aruba ta invita un y tur pa asisti na e actividadnan den Luna Cultural 

2008, cu tin como tema: 

ARUBA DEN DESAROYO: Reto # Reflexion y Responsabilidad 


PROGRAMA 

Diahuebs 4 di september 

* Apertura Luna Cultural 2008 

* 40+40 

Homenahe na Maybeline Arends-Croes y Diana Antonette 

* Simposio Aruba den desaroyo: Reto, Reflexion y Responsabilidad 

Cultura como herment di desaroyo Orador: mr.drs. Pancho Geerman 

Moderador: drs. Rene Herde 


Diahuebs 11 di september 

* Simposio Aruba den desaroyo: Reto, Reflexion y Responsabilidad 

Analisis y pronostico economico Orador: drs. Ben Marapin 

Den gara di un crisis di energia y di cuminda Orador: drs. Jorge Ridderstaat 

Turismo den perspectiva: Un reflexion riba reto y rumbo Orador: dr. Ryan Peterson 

Moderador: drs. Roy Mezas 

Diahuebs 18 di september 

* Simposio Aruba den desaroyo: Reto, Reflexion y Responsabilidad 

Plan desaroyo teritorial Orador: drs. Errol Sjak-Shie 

E lucha di un adicto economico: E reto di sostenibilidad, contempla for di bou di un palapa 

Orador: Byron Boekhoudt, M.Sc. 

Nos Aruba 2025 Orador: Maria Dijkhoff-Pita, MBA 

Moderador: Victor Mathilda 


Diahuebs 25 di september 

* Cafe Literario 

Presentadornan: Drs. Joyce Pereira y Olga Zaandam-Buckley 

Luga: Biblioteca Nacional Aruba, George Madurostraat 13 
Orario: 8 or pa 10 or di anochi 



recorda e dia aki. El a bisa cu 
e matanan ta hopi simbolico 
di color y di inspiracion pa e 
progreso di nos pais y tambe 
pa e rumbo cu Aruba tin cu bay 
aden. 

Lider di AVP a considera cu 1 di 
september ta mas importante 
pasobra ta dia di prensa, y 
asina el a felicita tur miembro 
di prensa. Relaciona cu esaki 
el a indica cu e mesa caminda 
nan ta ofrece e conferencia di 
prensa ta simboliza momento- 
nan hopi importante di prensa. 
Na e mesa en cuestion ta sinta 
miembronan di prensa di tur 
medionan di comunicacion na 
Aruba tur dialuna. 

“Nos sa cu den medionan di 
comunicacion na Aruba tin 
diferente corientenan di pen- 
samento, pero aki toch semper 


e libertad tey pa nos contempla 
hunto riba e futuro di e pais aki 
y importante ta cu cada miem¬ 
bro di prensa cu sinta akina- pa 
skerpi cu tin biaha cu nan por ta 
contra nos- cu nan ta sinti nan 
mes liber y cu nos amistad y 
reconocemento pa e espacio cu 
nan mester tin pa nan haci nan 
trabou ta importante”, Mike 
Eman a expresa. 

Continuando el a bisa cu tin bes 
tin fanatismo, pero cu semper 
prensa mester haya e espacio 
pa nan haci nan trabou, pasobra 
sin prensa liber democracia no 
ta sobrevivi. Asina el a felicita 
cada un di e miembronan di 
prensa pa e manera cu nan ta 
lanta tur dia y haci esfuerzo 
pa informa pueblo di Aruba y 
tambe pa ora nan ta para pa nan 
propio pensamento. 

Loke a Pasa... 



Chofer femenina cu mal intencion ta 
core cu auto tras di hende riba beach 


El a keda deteni pa intento di asesinato 



DIADOMINGO atardi, den careda di 
6.30, polis di Noord riba patruya ta mira 
un cantidad di hende ta core pa nan 
bida riba beach, y nan tabata biniendo 
di direccion di caminda grandi. Polis a 
bay tira bistå pa mira kico ta pasando y 
a mira cu di ripente e hendenan a spat 


for di otro y a bay den diferente direc¬ 
cion. Tambe nan a mira cu e multitud 
tabata wordo persigui pa un Toyota 
RAV4, A-36681 cu tabata bek cu veloci- 
dad basta halto riba e multitud. E chofer 
di e RAV, tabata purba pasa auto riba e 
hendenan. Despues polis a mira e chofer 


di e RAV a bay direccion pazuid y a subi 
e caminda cu ta core banda di e caminda 
principal, pero den direccion contrario, 
p’asina e por alcansa e hendenan. Na 
momento cu el a mira polis, el a para e 
auto. Polis a bay cerca dje y a detene me- 
sora. E chofer di e RAV, tabata e muher 


M.R, naci na Aruba di 27 ana. Polis a hibe 
Warda di Polis na Shaba, unda el a keda 
sera pa intento di asesinato. Pero mien- 
tras cu polis tabata bezig cu e muher 
M.R, e muher Z.T. naci na Aruba di 32 
ana, a bay cerca polis y a bisa nan cu e 
muher M.R. a dal contra su auto. 


Chofer a bira malo y a accidenta 



DIADOMING atardi un pickup coriendo den riba e caminda na 
banda di Palisiaweg ta perde control y ta dal den cura di e percela 
nr. 17. E chofer kende a resulta herida ta declara na polis cu ta 
malo e lo a bira. Polis ta haya un boter di Glacial den e pickup cu 
un substancia un poco strano y ta turne den beslag. E chofer mes 
a wordo transporta pa poli pa observacion. 

LokeaPasa... I 9 


Venezolano ilegal 
ta comete hit & run 



DIADOMINGO anochi, un Venezolano, kende a resul¬ 
ta di ta ilegalmente na Aruba, ta tuma e riesgo pa core 
auto. E chofer aki, a “hit & run” un turista paisana, esta 
Venezolano dilanti di e hotelnan na Palm Beach. Riba 
dje, e Venezolano ilegal aki, kier a purba di bay parkeer 
e auto practicamente den lobby di Playa Linda Beach 
Resort. Esaki so ta duna nos lectornan di compronde, 
cu e tipo aki tabata halto-halto. Polis a bay cune. 



Pasa den luz cora, ta 
violacion di ley di trafico 



UN accidente basta fuerte a 
keda registra den e luznan cora 
n’e cruzada banda di Wendy’s 
Palm Beach. Aki un auto ta pasa 
den luz cora, loke ta origen di e 
accidente. Apesar di e impacto 
fuerte, ningun hende a resulta 
herida, pero si e chofer cu a 
viola ley di trafico, a keda un 
poco zonza, ya cu el a dal su 
cabez den windshield. 



No duna preferencia, 
ta causa di 
accidente banda di 
Guillermo Trinidad 



UN biaha mas, chofer cu no ta duna preferencia, ta cuasa 
accidente. Esaki a tuma lugar ayera, unda e impacto tabata 
hopi duro. Chofer di e otro auto, mester a ser transporta cu 
ambulance pa hospital pa un chequeo medico mas profundo, 
pasobra e tabata keha di masha dolor. 


I 


j un Dia den Bida 


mm 



Awenochi 9'or 


cu Poentje Castro 
nao Dd 5 or dtørc/i. 


SHANAYAH HOWELLT2 BIAHA CAMPION 
MUNDIAL DEN BMX CROSS BIKE COMPETITION. 

Email : undiadenbida@setarnet.aw Cel.: 592 2362 

Cultura & Arte 


Un grandesa di un show cu e 



ESCULTORNAN di rond 
mundu un biaha mas ta uni na 
Changchun, e Capital di proven- 
cia Jilin di e parti Nord Oeste 
di China, pa contribui cu nan 
obranan original cu e meta pa 
hasi di e cuidad aki un centro 
di arte di prestigio y reputacion 
nacional pero seguramente 
internacional. 

E M 9th Chanchung International 
Sculpture Symposium cu a cum- 
insa dia 26 di juli ta tuma lugar 
na e Changchun international 
parke di escultura y lo termina 
riba 5 di September venidero. 
Artistanan di 39 pais y regionan 
rond mundo, incluyendo USA, 
Canada, Francia, Belarus, New 
Zealand, Serbia, Saudi Arabia, 
Oman, St. Vincent, Curagao y 


Aruba ta bezig awor ta final- 
isando nan escuturanan. Un dia 
promer cu e exposicion lo sera 
e artistanan lo bin huntu un 
biaha mas pa e '2nd Changchun 
International Sculptuors Con- 
ference' pa discuti y comparti 
nan sabiduria y combersa den 
un forma universal y amical 
pa duna e publico y e critico 
di arte un bistå di kico ta pasa 
den proceso y den e cabes di e 
artista. 

Desde 1997 Changchun a "host" 
nuebe sesion di e Sympioso 
Internacional di escultura, tre- 
ciendo escultornan di 172 pais 
y regionan rond mundo. 

E burgemeester di Changchun 
Cui Jie, ta describi e exhibicion 
como "Un grandesa di un show 
cu e cortina nunca ta cai", paso 
tur e esculturanan traha aki 
na Changchun lo keda semper 
aki pa henter mundo aprecia 
pero tambe pa duna elogio y 
prestigio na e cuidadanonan di 
Changchun. "Mi ta asina con- 
tento cu Changchun ta e show¬ 
case di un exhibicion di asina 
un magnitud", e alcalde a bisa. 
"E delaster decada Chanchun 
a logra progresa socialmente y 
economicamente y asina ta laga 


nos hiba e cuidad su iniciativa 
cultural na un nivel mas halto", 
Cui Jie ta remarca. "Cultura y 
arte ta esencial pa mehora e 
smaak di nos pueblo y alaves ta 
enrikese e imago di e cuidad." 
Changchun conoce diferente 
show cu tambe ta pone cuidad 
riba e mapa Chines destaca, 
manera su fabrica di auto y 
industria di film, pero tambe 
su espacionan disponibel pa 
beurs y exhibcionan chikito pa 
cu e comercio di Nord Oeste di 
China. Compara cu e shownan 
ey en evento aki ta uno sin 
funccion comercial y e ta uno 
strictemente cultural. "Dimes 
cu naturalmente e show aki a 
bira un brug entre Changchun 
y e resto di mundo y indirecta- 
mente a duna un boost na 
turismo di e cuidad. Esaki ta 
algo cu nos tur ta hopi contento 
cune", e la anadi. 

Na e momento aki 400 scul- 
tura di artistanan di mas cu 
170 diferente pais y regionan 
tin obranan permantente den e 
parke internacional di scultura 
di Changchun. Cu un area di 
918,000 metro cuadra, e parke 
a wordo construi na 2002 y a 
wordo finalisa na 2004. E ta 
e unico parke tematico must- 
rando arte contemporaneo di 
artistanan mundial. E Museo 
di Escultura, cubriendo un es- 
pacio di 12,000 meter cuadra, 
ta situa na e parti este di e parke 
y ta wordo usa pa mustra e es- 
cularanan destacante di rond 
mundo. 

Na 2006 e parke internacional 
di escultura di Changchun ta- 
bata un di e promer parkenan 
pa wordo poni riba e lista di 
"Parkenan Esencial di e Cultura 
Chino" hunto cu e parkenan an- 
tiguo manera e Summer Palace 
na Beijing y e Humble Admini- 
stator's Garden na Suzhou. 

E parke ta un muestra di apre- 
cio cultural y e economia di 
Chanchun, pero tambe di China 
caminda economia ta bai man 
den man cu arte. Ryan Oduber, 
representando Aruba cu e piesa 


^ SETAR 

ANIJNCIO 

SETAR ta participa tur cliente cu e ultimo fecha pa 
paga e cobransa di luna di augustus 2008 ta: 

Dialuna 8 di september 2008 

Pa mas informacion cliente por yama 114 of 139 
of pasa libremente na cualke di nos Teleshopnan. 
Orario di Teleshopnan ta: 

Seroe Blanco di dialuna pa diabierna di 
07:45 am - 4:00 pm 

Di dialuna pa diasabra di 9:00 am - 5:30 pm: 
Irausquin Plein 
Santa Cruz 
Palm Beach 
San Nicolas 


cortina nunca ta cai 



jama "Energia" ta splica cu e 
obra ta simbolisa e cadushi y 
su perseverancia eterno. E ta 
e energia di e hende Arubiano 
pa crea su mes un futuro los di 
e mama patria. "E cadushi lo no 
muri si bo kap e, e lo djis bira 
mas grandi cu tempo", Ryan 
ta comenta. E obra ta un obra 
monumental, e ta duna aprecio 
na su cultura. "E ta e escultura 
di mas grandi, mi no tabata sa 
esei na promer instante, pero 
alaves e ta conta di e emocio- 
nan y balor cu mi tin pa mi cul¬ 
tura, maske ta uno joven y naif 
ainda", e artista ta bisa. "Aruba 
mester determina pa caba cu 
arte mester forma parti di su 
economia, siendo den turismo 
of como un entidad autonomo". 
E arubianonan no tin un idea 
con hopi e arte Arubiano con¬ 
temporaneo ta wordo aprecia y 
sigi rond mundo y esei ta duel 
no solamente mi persona pero e 
ta algo cu ta un punto cardenal 


pa cu e otro artistanan tambe," 
e artista ta agrega. "Mi sa cu e 
pueblo no tin e culpa, pero e 
gobernantenan y e intitucionan 
comercial mester duna mas 
apoyo na arte, no solamente 
pa nan "compania" wordo rela- 
ciona cu e rikesa di culura pero 
mas ainda pa nan yiunan cu ta 
wordo lanta awor sin aprecio pa 
arte", Ryan ta clausura. 

E obra di Ryan, mescos cu e 
50 porciento di artistanan lo 
wordo haci den brons. Pero 
promer nan ta wordo traha den 
fiberglass pa e opening pa asina 
e obranan ta mas facil pa tras- 
porta y poni hunto pa e publico 
disfruta. Nan ta haci un copia 
di e obra cu Ryan a traha cu un 
strucutura di hero y cubri cu 
klei pa despues e wordo copia 
den fiberglass. E obranan lo 
wordo basha den brons depues 
y lo keda cla na November 
benidero. 

BRENCHIE'S O'STAD HOME & HARDWARE CENTER tin e placer di poranuncia cu despuesdi varios siman di ta sera pa 
re-organisacion, mudamento parcial, y consolidacion di mayoria di e lineanan cu tabata den O'stad Annex & Home Center, e por habri atrobe 
ariba DIALUNA, 1 di SEPTEMBER, '08. Nos ta agradece e publico en general pa e pasenshi y en especial nos dientenan cu por tabata tin dificultad 
pa bai te Dakota of Ponton. Nos orario a keda mescos, esta: DIALUNA PA DlABIERNA di 8 pa 12 & 1:30 pa 5:30 y DIASABRA di 8 pa 1. (B/j) 

O'STAD - DAKOTA - PONTON - SAN NICOLAS uada t<Z #/" CALL CENTER : 528-4250 


SOUL - Alma Caribense 

E obra ta simboliza e flor di magadalena 
Unda beyeza y color, semper ta presente. 

E ta un flor cu ta biba bao presion di secura pero 
Semper sa di duna su atencion natural 
Catharanthus roseus (Madagascar Periwinkle) 

E obra aki ta instala ariba dak di e studio di e artista Osaira Muy- 
ale, Stadionweg 23. Su metanan ta grandi, un di nan ta pa nos 
pasaheronan den avion wordo entreteni (sky intertainment) for di 
ariba. Nan por disfruta di un obra di arte den un espacio infinito; 
cielo. E obra ta 11 meter grandi. 

Tambe e meta di e trabao aki ta pa reinforma e concientisacion y 
preservacion di nos naturalesa. 


Stadion GuillermcTTrinidad- 

% i 



0 


Stadionweg 23 


For di Laira 



Muraya 


DIAHUEPS 28 di augustus 
Paseo Herencia a celebra un 
anochi hopi importante den nos 
Historia y Cultura di Aruba. 

Un anochi hopi memorabel 
unda Paseo Herencia a intro- 
duci nan prome muraya cu 
un pida di Historia riba dje pa 
por ser recorda. “Muraya di 
Libertad” 

Un muraya unda Paseo herencia 
ta honra Aruba su patrimonio 
cultural y politico. E lucha in- 
menso cu Aruba a hiba pa yega 
na nos Status Aparte. Unda por 
admira potretnan original y 
texto na papiamento y ingles, 
bunita elabora den leishi di palo 
traha nan man cu e toke antiek 
y rustico cu Paseo Herencia ya 
tin. 

Mas cu claro tabata un trabao 


sumamente duro pa realisa e 
proyecto bunita aki. 

Evert Bongers, autor y escritor 
di e buki Augustus Scur a yuda 
nos pa haci e resumen y infor- 
macion mas importante pa pone 
den un texto aki na nos Muraya 
di Libertad. Un danki ta bai 
na un reportera hoben y hopi 
talentoso cu a tuma e trabao di 
traduci e texto na papiamento, 
Genevieve Garcia. Nos no por 
laga afo Teo Lopez cu a yuda 
nos cu e imagenan original y 
a elabora esaki den un presen- 
tacion cu a pasa henter anochi 
riba plasma nan grandi cu a ser 
poni riba scenario principal, e 
imagen nan aki e la conserva 
di su tata Theolindo Lopez. Na 
cada un persona cu a yuda pa 
haci e Muraya aki di libertad 


di Libertad 


posibel, un danki di Parti Paseo 
Herencia. 

Un anochi unda Grupo di Betico 
a pone ambiente y un palabra di 
Evert Bongers y su excelencia 
Minister Rudy Croes a duna na 
nos publico presente y invitado 
nan special y famia cu tabata 
presente di nos libertador Bet¬ 
ico Croes. 

Develo a keda den man di Paseo 
Herencia su Gerente General, 
Valerie Pietersz Camacho. 
Paseo Herencia ta invita un 
y tur, en especial nos hoben 
nan, pa pasa admira e muraya 
di libertad, un pida historia di 
Aruba. 

Nos tin cu remarca cu esaki no 
ta bai ta e uncio Muraya cu lo 
por admira nos Cultura y His¬ 
toria nan di Aruba, Gerente di 


Mercadeo di Paseo Herencia, cu Paseo lo honra y pa asina 
Ruthlene Flemming a laga nos balora nos Cultura y Historia 
sa cu ta bai tin mas Muraya di Aruba. 


70 square meters 
Office space for rent 



Marisol Budding, Street level 

(L.G. Smithboulevard 60) 


For more information call during office hours 
@ 583-7737 or e-mail to info@crdgroup.com 

Temblor na China ta laga 32 morto y 258.000 cas destrui 



EKIPONAN di rescate, arma 
cu tent, mantel y saconan di 
aros tabata busca sobrevivien- 
tenan despues cu un poderoso 
temblor cu a laga por lo menos 
32 morto, a converti centenar 
di residencia den escombro y 
causa sker den varios dam. 

E temblor di 6,1 grado di diasa- 
bra a afecta e provincia Sich- 
uan, ubica riba e mesun faha 
geologico cu esun di dia 12 
di mei, cu a laga casi 70.000 
mor to. 

E’la laga 27 morto na Sichuan 
y cinco den e provincia bisina 
di Yunnan, e agencia oficial 
di noticia Xinhua a bisa ayera 
marduga, citando Ministerio di 
Asuntonan Civil. 

E teremoto a destrui 258.000 


cas, dana varios brug impor- 
tante y a causa sker den tres 
dam, e agencia a laga sa. 

Otro 467 persona a resulta 
lesiona y tres mas a keda de- 
sapareci despues di e temblor 
na 50 kilometer zuidwest di e 
ciudad Panzhihua, e informe 
a bisa. 


Decena di personanan desaloha 
a concentra ayera riba tereno di 
un scol primaria na Panzhihua, 
segun television estatal China 
Central Television. Lora den 
mantel, esnan evacua, entre 
nan mucha y ancianonan, ta¬ 
bata drumi riba plastic y den 
tent. 



Sociale Verzekeringsbank Aruba 

Banco di Seguro Social 

SVb 

Verkoop bij Executie 

Op woensdag 3 september 2008 te 10.00 (tien uur) des 
voormiddag, zal op verzoek van de Sociale Verzekeringsbank van 
Aruba en ten laste van Start Construction N.V. h.o.d.n. Start 
Construction, enige roerende zaken worden verkocht, te weten: 

Vlakbank, Vreesbank, Zaagmachine, 
Boormachine, Kia Pick-up K2700 bouwjaar 2006 

en wat verder te koop zal worden aangeboden. 

De verkoop vindt plaats te Papilon 132, tegenover Arubaanse 
Wegenbouw en geschiedt a contant zonder opgeld (Arubaanse 
Florins en geen cheques). 

De roerende zaken zijn één uur voor de verkoop voor een ieder te 
bezichtigen. 

De verkoop begint precies om 10.00 uur. 

De deurwaarder belast met de executie. 



Casi 152.000 persona a wordo 
desaloha y accionnan di ayudo 
tabata andando. E noticiero 
a agrega cu 6.200 tent, 3.500 
mantel y 25.000 kilo di aros a 
wordo manda pa e zona afec¬ 
ta. 

Un senora cu a contesta telefon 
na e oficina sismologico di e 
provincia Sichuan a bisa cu a 
region a worde afecta pa como 
300 replica diadomingo mainta. 
E no a duna su nomber, bisando 
cu e no ta autoriza pa papia cu 
medionan di comunicacion. 
Administracion di Temblor di 
China a registra un replica di 
5,6 grado diadomingo na e 
mesun lugar cu e temblor di 
diasabra. 

Den atentado cu auto-bom 

Cinco morto y por lo menos 20 herido na Colombia 



CINCO morto y 20 herido, 
como tambe hopi dano mate- 
rial, tabata e saldo preliminar 
di explosion di un auto-bom 
den centro di Cali, Colombia, 
segun informacion di medionan 
local. 

Bogotå - E vehiculo carga cu 
explosivo a worde poni dilanti 
Palacio di Husticia, den pleno 
curason di e ciudad. 

Segun prome informenan, e ar- 


tefacto explosivo a worde activa 
pa explota, cinco minuut pasa 
di diezdos ayera marduga. 

Por lo menos tres di e victi- 
manan tabata pordioseronan 
cu tabata pasa anochi den 
vecindario di e Palacio. Otro 
di e fayecidonan tabata den un 
auto pasando den e zona na 
momento di e sucedido. 

E auto ey, cu number BEH-538 
di Bogotå y color cora, a wordo 


lansa den aire y a cai gebolter 
cerca di un edificio bao con- 
struccion. 

Entre e heridonan tin un agente 
di Polis, identifica como Juan 
Carlos Cardona Gomez, cu a 
wordo traslada, den estado 
grave, pa ‘Clinica de los Re- 
medios’. E otro heridonan a 
wordo hiba pa e hospitalnan 
Universitario del Valle y San 
Juan de Dios. 

E piso abao di e Palacio a keda 
totalmente destruiy varios piso 
di e edificio a worde afecta pa 
e explosion. E motor di e auto¬ 
bom a keda benta net dilanti e 
edificio den cual tin Ministerio 
Publico y varios departamento 
hudicial. 

E vehiculo cu e carga explosivo 
tabata un taxi Chevrolet Ch- 
evette, cu number VBO-470. 
E explosion a laga un crater di 
entre dos y tres meter. 


Polis mester a cera e zona cu 
cordon, ya cu varios descono- 
cido kier a probecha di e caos 
cu a sigui pa saquea aigun local 
comercial cu e worde afecta pa 
e explosion. 

Poco minuut despues di e aten¬ 
tado, e alcalde di ciudad, Jorge 
Ivan Ospina a presenta na e 
sitio. “Loke a pasa ta altamente 
doloroso, esnan afecta den nan 
mayoria ta civilnan inocente. 
Esaki tabata un atentado co- 
barde”, e mandatario Caleno 
a bisa. 

Ospina a convoca un reunion 
di Conseho di Seguridad pa 
2’or di marduga pa analisa e 
situacion. 

E atentado a tuma lugar un ana 
y cuater luna despues cu otro 
artefacto a destrui e sede di 
Comando di Polis Metropoli- 
tano di Cali. 

Por cierto, dia 9 di april 2007, 



miembronan di e milicia di Fare 
a detona un auto-bom dilanti e 
edificio di Polis Metropolitano 
di Cali. E atake ey a laga un 
saldo di un persona morto y 41 
herido, entre nan 21 miembro 
di e cuerpo policial. 

Pa motibo di e antecedente 
ey, e prome sospecho di auto- 
ridadnan ta mustra cu tras di 
e antentado aki, cu a saeudi e 
Capital di El Valle, tambe tin 
milicia urbano di Fare. 


Horcan Gustav a baha pa categoria uno na Louisiana 



HORCAN Gustav a debilita pa 
categoria uno ayera mientras 
e tabata avanza den direccion 
di e costa di Louisiana, mena- 
sando di afecta e zona occiden¬ 


tal di New Orleans, mientras e 
poco residentenan cu a nenga 
di bandona e ciudad tabata 
spera e tormenta hopi nervioso 
cu e speransa cu e damnan lo 


wanta. 

Meteorologonan tabata spera 
cu e centro di Gustav ta yega 
tera firme band’i merdia. Pa 8’or 
di mainta, ayera, e centro di e 
tormenta tabata na 135 km sur 
di New Orleans y tabata avanza 
den direccion noord-west cu un 
velocidad di 25 kph. 

E ciudad Franklin, na como 160 
km west di New Orleans, tabata 
prepara pa un ‘golpi directo’ di 
Gustav. Decena di agentenan 
policial, hunto cu polis estatal 
y guardia nacional tabata spera 
den un centro di operacion di 
emergencia den un tribunal. 
Esnan cu a compronde e adver- 
tencianan di varios dia tabata 
protegi den shelter y hotelnan 
nan varios cien kilometer di 
New Orleans cu e speransa cu 
Gustav lo pasa sin causa e dano 
di Katrina. 

Como dos miyon hende a ban¬ 
dona e parti zuid di Louisiana, 
mientras decena di miles a sali 
di e costanan di e estadonan 
Mississippi, Alabama y Texas, 
pa e recuerdonan ainda do¬ 
loroso di e 1.600 mortonan cu 


Katrina a laga den e zona na 
2005. 

New Orleans cada biaha mas ta¬ 
bata parce un ciudad fantasma, 
mientras miles di habitante 
tabata eumpli cu un orden di 
evacuacion obligatorio pa e 
posibel yegada di Gustav. 

E tormenta lo por a trece olanan 
di te 4,27 meter halto y yobida 
di te 51 cm. Katrina a causa 
olanan di ocho meter halto. 
Polis y tropanan di Guardia 
Nacional tabata recore e ciudad 
pa preveni e clima di ausencia 
di ley y caos cu a sigui Katrina 
tres ana pasa. 


E alcalde di New Orleans, Ray 
Nagin, a institui un toke di 
keda di anochi te mainta, cu lo 
continua te ora cu Gustav no ta 
activo mas den e region. E toke 
di keda ta permiti autoridadnan 
pa aresta residentenan cu no ta 
na nan cas. 

“No ta permiti saqueo”, Nagin a 
bisa. “Saqueadornanlobaypara 
directamente den prison”. 
Nagin, cu a califica Gustav como 
“e mama di tur tormenta”, a 
ordena evacuacion obligatorio 
euminsando diadomingo main¬ 
ta pa e parti west di e ciudad, cu 
ta esun mas vulnerabel. 





Qportunidad pa trabao 

Tropical Bottling Co./Brouwerij Nacional Balashi N.V. 
actualmente tin oportunidad pa trabao den 
departamento di Benta. 

Spare Sales Person (Driver) 


Exiaencianan: 

Arubiano 

Rijbewijs C, D y E 

Flexibel den orario di trabao 

Team player 

Servicial 


Ta ofrece: 

Salario atractivo 
Plan di Pension 
Servicio di MetaCare 
Oportunidad pa progresa 
Bon ambiente di trabou 


Abo ta eumpli cu e exigencianan y tambe bo por 
euminsa mesora, solicita! 

Pa solicita por pasa busca un formulario di aplicacion na 
oficina di Brouwerij Nacional Balashi N.V., Balashi z/n, 
entre 8.00 am cu 5.00 pm. Mester entrega e formulario di 
aplication completamente yena cu un copia di rijbewijs. 

Ingrid Betancourt den audiencia cu Papa 


CASTEL Gandolfo, Italia - E 
ex rehen franco-colombiano 
Ingrid Betancourt ayera a reuni 
cu Papa Benedicto XVI durante 
un audiencia priva na e ultimo 
aki su residencia di zomer. 
Betancourt, cu a wordo rescata 
pa ehercito Colombiano na juli 
ultimo, despues di tabata preso 


pa mas di seis aha den mondi- 
nan di Colombia, den man di 
Fuerzas Armadas Revolucionar- 
ias de Colombia (FARC), kier a 
fradici Papa pa e apoyo ofreci pa 
Vaticano durante su cautiverio. 
Betancourt, un catolico devoto 
cu a bisa cu e tabata resa un 
rosario cada dia di su cuativ- 


erio, tabata tin un audiencia 
cu e Papa pa casi 20 minuut. 
Despues di esey e lo a duna un 
conferencia di prensa na Roma, 
di cual nos no tin detaye na e 
momentonan aki.. 

Papa Benedicto repetidamente 
a urgi e gueriya Colombiano, pa 
libera tur e rehennan. 




Prome Ministro Hapones, Yasuo 

Fukuda, ta baha 



E prome ministro Hapones, 
Yasuo Fukuda, ayera a anuncia 
sorpresivamente cu e lo renun- 
cia di su puesto pasobra e ta 
kere cu esey ta mihor pa Hapon, 


despues di poco menos cu un 
ana den funcion. 

Tokyo - Den un rueda di prensa 
na ultimo ora diadomingo ano- 
chi, Fukuda, di 72 aha, a splica 


cu e’la dicidi di renuncia pa fin 
di siman pasa, y cu e ta kere cu 
mester di un otro direccion pa 
stimula e politica economico di 
Hapon cu ta asina necesario. 
“Mi ta kere cu esaki ta e mihor 
momento pa evita un bashi po- 
litico”, Fukuda a bisa. 

Fukuda no a keda ni un aha 
den funcion, mescos cu su an- 
tecesor, Shinzo Abe. Ningun a 
worde elegi den un eleccion, 
pero a worde designa pa nan 
partido, Partido Liberal Demo- 
crata (PLD), como sucesivo 
sucesornan di Junichiro Koi- 
zumi, e ultimo prome ministro 
cu a worde designa pa eleccion 
na Hapon, na 2005. 

“Loke lo pasa awor ta asunto 
di PLD”, Fukuda a bisa ora a 


puntre pa e fecha di eleccion 
di su sucesor.E [ainda] prome 
ministro, cu na juli ultimo a 
organiza e cumbre di lidernan 
di G8 na Hapon, a bisa cu e’la 
cuminsa e tramitenan pa elegi 
un otro president pa e partido 
PLD, un funcion cu pa mas di 
50 aha ta den man di e hefe di 
Gobierno di Hapon. 

Desde cu e’la worde designa 
como prome ministro na fin 
di september 2007, Fukuda 
no tabata tin un momento pa 
respira, debi na cu e oposicion 
di Partido Democratico (PD) 
ta domina Senado, caminda 
nan a paraliza mayoria di e 
iniciativanan di Gobierno, eco¬ 
nomico y politico.Fukuda a 
bisa ayera cu e problemanan 


parlamentario a caus’e “hopi 
dolor di cabez” y cu oposicion 
“semper tabata contra tur mi 
proposicionnan, specialmente 
pa loke ta e proyectonan di ley 
mas importante”, manera esun- 
nan economico. 

E prome ministro Hapones 
a bisa cu lo tabata mihor pa 
Hapon si tabata tin mas dialogo 
entre Gobierno y e oposicion di 
PD, lidera pa Ichiro Ozawa, un 
antiguo dirigente di e partido 
gobernante.Yasuo Fukuda, yiu 
tambe di un ex prome ministro 
di Hapon, a wordo designa pa 
Parlamento como hefe di Gobi¬ 
erno dia 25 di septiember 2007, 
despues di e renuncia repentino 
di Shinzo Abe. 

McCain ta bisa cu na America Latina tin 

pais amigo y enemigo 



E candidato republicano pa presi- 
dencia di Merca, John McCain, a 
bisa cu na America Latina tin pais- 
nan "amigo" y "enemigo". Den su 
opinion e mandatario Venezolano 
Hugo Chåvez ta "un menasa" pa e 


region y lo keda mantene su politica 
vincula cu Cuba, segun un di su con- 
seheronan. 

Den un eventual gobierno cu su signatu¬ 
ra, McCain lo trata di estrecha lazo cu e 
paisnan “amigo” di Merca na America 
Latina manera México of Colombia y e 
lo determina e forma pa “trata” e demas 
nacionnan segun e funcion di “conducta 
di cada gobierno”, e congresista Lincoln 
Diaz-Balart a splica. 

“Evidentemente e conducta di cada gobi¬ 
erno lo defini e forma den cual Merca lo 
trata e gobiernonan ey”, segun e parla- 
mentario cubano-mericano, designa pa 
e ekipo di campana di McCain pa papia 
cu prensa como un di su conseheronan 
den politica Latinoamericano. 

“Como senador McCain conoce e reali- 
dadnan di e hemisferio, sin duda esey 
lo conduci na un relacion mas estrecho 
cu nos amigonan manera Mexico, Co¬ 
lombia, Chile, Peru, e otro gobiernonan 


amigo di Merca” na America Latina, 
segun Diaz-Balart. 

McCain “ta conciente cu nos tin enemigo 
den e hemisferio aki, y esey ta otro difer- 
encia cu Obama”, segun e congresista 
republicano pa Florida, cu ta busca su 
reeleccion na november. 

“Tin un diferencia entre Rusia y Geor- 
gia, tin un diferencia entre Chåvez y 
Uribe. McCain conoce e diferencianan 
aki, Obama evidentemente no”, e con¬ 
gresista a bisa. 

“McCain ta conciente cu Chåvez ta 
un menasa pa henter e hemisferio, cu 
Chåvez ta financia elementonan desta- 
bilizador den henter e hemisferio. (...) 
Mester contraresta e esfuerzonan di 
Chåvez pa destabiliza democracianan 
den e hemisferio pa medio di e poder 
economico cu e tin pa su petroleo”, e’la 
enfatisa. 

“Gran parti di e problemanan cu nos tin 


cu Bolivia y cu Ecuador ta e uso di parti 
di Chåvez di e recursonan di Venezuela 
pa sigui engrandece su influencia y su 
agenda anti-mericano” na América 
Latina, e’la bisa. “Loke nos ta mirando 
na e paisnan ey ta hopi preocupante”, 
e’la conclui. 

Diaz-Balart, cu ta un di e criticonan mas 
fuerte di e gobierno Cubano di Fidel 
Castro y di esun encabeza awor pa Raul 
Castro, a bisa cu den un eventual man¬ 
dato di McCain “lo tin ainda mas interes 
di parti di e president di Merca riba e 
tema Cubano. Riba e necesidad di yuda 
e oposicion interno y e sociedad civil”. 
Es interes ey lo traduci den manteni- 
mento di e actual maneho mericano 
pa cu Cuba, cu ta inclui un embargo 
economico y comercial cu ya tin 45 ana 
y cu ta wordo cuestiona pa Obama pa 
no a logra un cambio di regimen na e 
isla comunista. 


Chåvez lo por expulsa embahador Mericano, si e interveni 

den asuntonan interno 


PRESIDENT Hugo Chåvez a adverti 
e embahador di Merca na Caracas, 
Patrick Duddy, pa e midi su pa- 
labranan y no mete den asuntonan 
interno, pasobra si e haci esey e ta 
wordo expulsa. 

“Nos no lo acepta metemento, emba¬ 
hador, den asuntonan interno. Si bo 
viola convenionan internacional, lo bo 
mester bai di e pais aki. Nos nos ta acepta 
falta di respet. Lo bo mester paketa bo 
maletanan y bai di Venezuela. Asina ta, 
midi bo palabranan mihor, excelentisi- 
mo embahador”, Chåvez a bisa den su 
programa “Alo Presidente. 

E advertencia di Chåvez den direccion di 
Duddy a bin despues cu e vicepresident 
di gobierno, Ramon Carrizalez, a haci un 
comentario riba e recien declaracion di 
Duddy riba narcotrafico. 

“Por cierto cu Duddy tabata papia di e 
falta di colaboracion di Venezuela cu 
DEA y di cu nos no ta informe di nos 
plannan”, Carrizalez a bisa Chåvez. 
Tambe Carrizalez a informa e president 
Venezolano cu Merca a blokea e benta 
di reactivonan pa detecta cocaina cu un 
fabrica Mericano tabata traha pa auto- 


ridadnan Venezolano. 

Carrizalez ta di opinion cu e decision 
aki por parce contradictorio, pero e’la 
bisa cu esaki no ta asina, pasobra “DEA 
ta parti di e trafico” di droga. 

E splicacion aki a wordo ratifica pa 
Chåvez, cu a bisa cu e Departamento 
Antidroga di Merca (DEA) “tabata fun- 
ciona aki cu narcotrafico”. 

E’la recorda cu tres ana pasa Venezuela 
a anula e acuerdo cu DEA, despues di 
denuncia cu su agentenan tabata actua 
manera un cartel di narcotrafico, nan 
tabata prohibi venezolanonan pa drenta 
nan instalacionna, y tabata usa droga na 
nan antoho como has, ademas di tabata 
haci spionahe politico, “incluyendo gra- 
bacionnan di telefon ilegal”. 

“Y cu e programa di entrega controla 
cu nan tin, cu ta un camuflahe, nan ta 
drenta y traha cu mafia, y mafia ta infil- 
tra den DEA”, Chåvez a splica. 

Tambe e’la bisa cu Guardia Nacional di 
Venezuela ya a desaroya otro reactivo 
pa detecta cocaina cu lo wordo presenta 
na prensa. 

Prome cu esey, Chåvez a referi, mescos 
cu Canciyeria Venezolana, na e recien 


pretension di e director di Oficina Na¬ 
cional di Maneho pa Control di Droga di 
Merca, John P. Walters, di wordo ricibi 
pa autoridadnan Venezolano sin prome 
haci un cita. 

Chåvez a bisa cu Walters a fiha un fecha 
di bishita y a pretende cu riba e feacha 
ey e lo worde ricibi pa e Canciyer y 
President Venezolano, algo cu cual e no 
a wordo complaci. 

“That’s not the way, mister. Are you 
donkey?”, Chåvez a bisa, dirigiendo su 
mes hipoteticamente na Walters. 
Ademas, Chåvez a califica como “hipo- 
crita” e lucha antidroga Mericano 
pasobra, segun datonan internacional 
independiente, Merca ta e prome pro- 
ductor di marihuana na mundo. 

“Bo kier mi bisabo, senor gringo, unda 
e cultivonan di marihuana ta? Bai pasa 
den California, Oregon, Washington. 
Eseynan no ta keda aki na Venezuela. 
Probablemente den bano di bo oficina 
tin un mata di marihuana. Bai wak bao 
bo WC, y check”, Chåvez a bisa ironi- 
camente. 

E president Venezolano a splica cu 
Merca ta usa e lucha contra droga “como 



arma politico pa trata di chantagea go¬ 
biernonan, pero serca nos e fli ey no ta 
subi y cada dia cu pasa, e fli ey lo no subi 
tampoco den otro paisnan di America 
Latina”. 

Chåvez a reitera cu e berdadero respon- 
sabilidad den trafico di droga ta na 
Colombia, cu ta un di e principal produc- 
tornan, y na Merca cu ta e consumidor 
di mas grandi di mundo. 

Hopi grandi, poco team 

AC Milan ta perde 
contra Bologna y 
Ronaldinho su debut 
hopi otro 


MIL AN no a perde e prome wega di campeonato desde 1984: 
tur un simbolo pa un team cu ta cuminsa temporada cu e 
obhetivo declara di logra e copa cu falta desde 2004. 

E yegada di Ronaldinho y e regreso di Shevchenko tabata tin 
e poder di yena manera nunca e stadion di San Siro, pero e 
nivel tecnico di Milan, si ta posibel ta mustra potencia tur 
e defecto di temporada pasa: dominio den atake, monton 
di ocasion y un fragilidad defensivo sorprendente, lugar cu 
Bologna a yega dos biaha y a anota den ambos caso. 

Na final tabata 2-1 pa e bishitantenan, danki na golnan di 
Marco Di Vaio y di Francesco Valiani, despues cu Massimo 
Ambrosini a anota e empate. Di e manera aki, Bologna ta 
logra tres punto y ta un di e 7 lidernan di e torneo, mientras 
cu Milan mester spera pa logra su prome punto. Milan a 
cuminsa hopi malo: slow, previsibel, para segun e 4-3-2-1 
den cual Inzaghi tabata e unico delantero y Seedorf y Ronald¬ 
inho su tras. Tras, Kaladze y Maldini tabata forma e pareha 
di central mientras cu mei mei Flamini a hunga den lugar di 
Gattuso, lesiona. Pero e ritmo tabata realmente demasiado 
slow, cu Ronaldinho cu tabata move no mucho bon den e 
veid. Bologna, di e manera aki, no tabata tin hopi problema 
pa controla y na e prome contragolpe, arma hopi bon entre 
Adailton y Zenoni, Di Vaio a ingresa desde e banda drechi 
y cu un tiro diagonal na e segundo palo, a anota e ventaha 
bishitante. 


Entre ocho mihor 

Rafael Nadal mester a lucha 
hopi pa por gana Sam Querrey 



NUMBER uno a topa un rival den cual a costa 
mas di loke a kere pa clasifica pa cuarto di final 
den e tradicional cement di US Open, e ultimo 
Grand Slam. Despues di gana cu score di 6-2,5-7, 
7-6 y 6-3 riba e local Sam Querrey den tres ora y 
13 minuut di wega. 

Pa prome biaha den e torneo, Nadal a wordo 
hinka den preta, ya cu e mericano a mustra hopi 
solido riba e pista, cu hopi movilidad y a debolbe 
e infinidad di golpi na Nadal, cu pa momento a 
mustra sin sa kiko pa hasi, ya cu Querrey semper 
tabata tin su respuesta na su variacion di wega. 
E hungador a caba e wega cu 41 error no forsa y cu 
solamente 37 golpi riba e 52 hungador mericano, 
un poco habitual pa e spano e temporada aki. 


E comienso di e wega tabata mustra hopi pa e 
banda di Nadal, ya cu e number uno a subi pista 
den grandi y habri y sera di wowo ya tabata 
gana 6-2. 

Despues di kibra mutuamente den e servicio 
den e tercer y di cuatro wega di e segundo set, 
e spano a logra un break nobo den di cinco y a 
dispone di dos punto di kibra den di siete cu no 
a probecha. Cu 5-4, Nadal a sirbi pa apunta e 
set pero Querrey a apunta e wega den blanco y 
empata na cinco. 

Desde e momento ey, Nadal a sufri un consid- 
erabel den su wega, cu aigun error no forsa cu 
tabata probecha pa Querrey pa apunta e set pa 
empata e wega. 

Ta sigui den grandi 


Dinara Safina a drenta den 
cuarto di final di US Open 



YA a yega un otro lugar. Y ta sigui cu e man cay- 
ente. E rusa Dinara Safina a drenta den cuarto di 
final di US Open, e ultimo Grand Slam di tempo- 
rada, net den su mihor aha como profesional. 
Safina, e di seis favorito, a gana e alemana Anna- 
Lena Groenefeld, yegada di e fase clasificatorio, 
pa 7-5 y 6-0 y sigui firme den cement di Flushing 
Meadows. 

Na su 22 aha, e ruman chikito di Marat Safin ta 
disfruta di e presente. Tabata finalista di Roland 
Garros, den su maximo hazana den un Grand 
Slam, despues a gana dos titulo den cancha 
liher, na Los Angeles y Montreal, y ta bin di 


logra medaya di plata den Weganan Olimpico 
di Beijing. En total, desde Berling, ta hiba 36 
Victoria y apenas cuatro derrota. Esaki ta di siete 
participacion sigui di Safina den e torneo y ya 
a empata al menos loke a hasi na 2006, ora a 
gana cuatro. Y apenas a permiti un set t’e perde 
uno den su di cuatro triunfo. Di e manera aki, 
Safina a yega New York cu hopi confiansa y ta 
spera por concreta su sono di obtene su prome 
gran torneo. Pero lo no ta facil. Awo ta spera 
den cuarto e italiana Flavia Pennetta, ken a laga 
afo e francesa Amelie Mauresmo, na cual a gana 
inesperadamente cu score di 6-3 y 6-0. 



Descanso obligatorio 

Fernando Torres ta 
lesiona y lo keda 
afo un par di siman 



E delantero di Liverpool, Fernando Torres cu a lesiona 
diadomingo den un wega di Liga, a sufri un lesion cu lo 
mantene aparta di e terreno di wega entre dos y tres siman, 
confirma pa e club. 

“Un scan a wordo hasi cu a confirma cu Fernando tin un le¬ 
sion na su pia banda drechi”, segun e vocero di e team. 

E lesion ta impidi Torres hunga e wega di clasificacion 
mundialista cu Spana lo hunga contra Bosnia Herzegovina 
y Armenia dia 6 y 10 di september, respectivamente. 

Pesey, e hungador a wordo reemplasa pa e hoben delantero 
Bojan Krkic, convoca na ultimo ora pa e seleccionador spano, 
Vicente Del Bosque. 

Torres ta enfrenta awo un careda contra holoshi pa recupera 
y por participa den e wega di Champions League cu Liverpool 
lo enfrenta Marsella dia 16 di september. 

E atacante spano a lesiona diadomingo ultimo durante un 
wega di liga contra di Aston Villa cu a caba cu empate na 
cero. 

ATTA a tene un 
torneo na Yara 



ATTA a tene un torneo di interbario na e dictricto di Savan- 
eta, na Yara. E torneo aki tabata un exito. tabata tin hopi 
mucha cu a participa. por a nota cu e muchanan nan nivel di 
wega a suba drasticamente compara cu e ultimo interbario 
teni na Yara. A ser hunga den 3 categoria. Resultadonan: 
Categoria Pre-infantil; l.Zykeon Zoekander, 2.Jevon Fran¬ 
cis, 3.Fred Vasque y 4.Ethan de Lange. Categoria Infantil; 
l.Shawn Vlaun, 2.Mike Montero, 3.Reinaldo Dirksen y 
4.DylanYarsagarai. Categoria Juvenil; l.Alejandro Dirksen, 
2.Leo Dirksen, 3.Lifrendi Lampe y 4.Stephen Helmeyer. ATTA 
ta mada un palabra di pabien na tur e ganador y participan¬ 
tenan. Riba e portret por mira e gandornan. 


A duna e gran sorpresa 

Numancia ta sorprende Barcelona 
den su regreso na prome division 



NUMANCIA a kibra tur pronostico y a gana 
Barcelona cu un solo gol di Mario Martinez, 
na e desesperacion di e team di Pep Guardiola, 
incapas di logra e caminda di gol y cual atake 
tabata supera den tur momento pa e team di 
Numancia. 

Barcelona no tabata tin suerte, pero tampoco 
a busca esaki, a pega den atake, a hasi error, a 
move e bala slow y tabata tin poco oportunidad 
den e ultimo meternan, incluyendo Messi, cu a 
ripiti un y otro biaha sin exito su hugada di atake, 
mientras Numancia a duna e impresion di ta cada 
biaha mas comodo, riba tur e raiz di gol di Mario, 
Barcelona nunca a recupera. 

E team di Barcelona no a traha duro den e 
comienso y Numancia a acerca, cu a forma dos 
linea di hungador, cu dos lateral banda robes, 


Bellvis y Cisma, pa cubri e entrada di Dani Alves 
y mas cu tur Messi, cu tabata e prome na purba 
su suerte, sin consecuencia pa e marca di Juan 
Pablo. 

E hungador argentino a sigui Eto’o, den dos oca- 
sion y Henry, pero tabata Numancia cu a duna e 
prome gran sorpresa di e inicio, den un hugada 
di e banda robes di Bellvis. Su centro no por a 
wordo tira pa Gorka Brit, pero Mario Martinez, 
liber di marca, a comoda e bala y a crusa cu su 
pia banda drechi den e gol. 

E error di defensa tabata e causa di e wega cu a 
pone Guardiola su mal wega den evidencia, t’e na 
e punto cu a laga e bala stop di move cu rapides, 
manera a hasi den e prome minuutnan, y a perde 
den atake, cu Henry y Eto’o, poco protagonista. 

Ta sigui e maldicion 


Deportivo La Coruna ta gana Real Madrid den debut 



E curso nobo no a cambia loke 
ya a bira un tradicion, cu Real 
Madrid ta drenta den e stadion 
di Riazor y sali cu cabes abou 
y cu duda despues di bishita 
Deportivo de la Coruna, un 
situacion cu e team blanco ta 
pasa malo desde 1991 y cu a 
ripiti diadomingo cu un Victoria 
di e team di La Coruna di 2-1 
riba Madrid. 

Cu e salida di e brasileno Rob- 
inho demasiado trempan y e 
derrota di Barcelona contra Nu- 
mancia ainda mas fresco, Real 
Madrid a subi e veid di Riazor 
cu duda cu ta nan tras desde 
hopi temporada caba. 
Deportivo a pone pa refresca e 
alineacion despues di e wega 
europeo di diahuebs y Miguel 
Angel Lotina, cu a hunga cu un 
defensa menos di lo habitual, a 
sorprende cu e suplencia di Juan 
Carlos Valeron y Ivan Sanchez 
“Riki”, clave denpretemporada, 
pa duna alternativa na Verdu, 


Pablo Alvarez y Mista. 

Tabata e dos ultimo cual tabata 
casi di probecha e pasividad di 
esnan di Madrid den e comienso 
di e wega, pero e tubo a salba 
Casillas despues di un tiro intel¬ 
ligente di Mista. 

Real Madrid a combati e des- 
orientacion inicial cu hopi toke 
di bala, pero no a logra avansa 
meternan y a sali di su propio 
veid contra un rival hopi duro, 
cu a paga e creatividad di Guti 
y a para Raul, Van Nistelrooy y 
Higuain. 

Solamente Robben, cu un sprint 
duro, a salba e score di Guar- 
dado y Filipe, y a haya e buraco 
den e defensa ora a yega e gol, 
supera e prome cuarto di ora, a 
kita e bala na Madrid y a asumi 
e iniciativa di e wega. 

Cu Deportivo mas duro den 
atake, e wega a habri y Schus- 
ter tabata tin e oportunidad di 
drenta esnan di Lotina cu un 


Abona y ricibi bo corant preferi te na 


porta di bo cas tur mainta 



Abona yama 583-1400 



contragolpe cu e portugues Ze 
Castro, di nobo den e alineacion 


despues di un lesion muscular, 
a intercepta Higuain ora Ma¬ 


drid tabata tin e superioridad 
numerico. 



Cansa di Busca? 


V7Z 


No busca leu.. 

Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 


MERCANCIA 

NOBO! 


Situa na Avenida Milo Croes 71 • Tel 5822303 


Habri di Dialuna pa Diasabra 9am-6pm 

15 di september 
Parlamento 
lo entrega 
preguntanan 
pa loke ta 
trata cambio 
di prespuesto 

PRESIDENTE di Parlamento, 
drs. Mervin Wyatt-Ras ta in¬ 
forma den e siman cu a pasa 
tabatin diferente reunion na 
Parlamento. Presidente a reuni 
cu Banco Central y Contraloria 
General. Alavez tabatin un 
Reunion Publico un Reunion 
di Comision Central. Durante e 
Reunion Publico a trata docu- 
mentonan cu a drenta Parla¬ 
mento. Durante e Comision 
Central a trata entre otro e con- 
cepto di leynan pa trese cambio 
den e diferente presupuestonan 
di pais Aruba di aha 2008 en 
coneccion cu pagamento di 
indexering na trahadornan den 
sector publico. 

Por bisa cu tur fraccion den 
Parlamento a bai di acuerdo 
pa paga e indexering. E tra¬ 
hadornan den sector publico a 
demostra durante diferente dia, 
hasta a ocupa Parlamento. 
Durante e tratamento miem- 
bronan di Parlamento a pidi pa 
haya tempo pa entrega nan pre¬ 
guntanan. A palabra pa nan por 
entrega esakinan no mas tarda 
cu dia 15 di september proximo 
te cu 12 or di merdia. 

Alavez a trata e proposicion 
financiero pa e comision di 
obesidad cu a keda pendiente 
pa motibo cu a pidi conseho di 
e trahador cu conocimento fi¬ 
nanciero, mirando e medionan 
limita cu Parlamento tin. 

Pa awe ta spera cu den curso di 
dia lo por ricibi e presupuesto¬ 
nan di aha 2009, segun nos 
Constitucion ta prescribi cu 
mas tarda dia 1 di september 
nan mester keda entrega na 
Parlamento. 

Aha pasa esaki a tuma lugar 
manera debe ser. Parlamento ta 
spera cu e anja aki esaki por bai 
mescos di manera cu Parlamen¬ 
to por Schedule su actividadnan 
pa henter aha. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Marlon Sneek cu mensahe cla y raspa 


“Once a COWARD always 



SENOR redactor na prome lugar danki 
pa e espacio. Laga mi cuminsa na bisa 
cu esaki no ta mi estilo di reaciona ariba 
bobada di hende cobarde y manera e 
dicho aki na ingles ta bisa ”The greatest 
braggarts are usually the biggest cow- 
ards”.. Ami ta un politico hoben cu kier 
traha pa hiba mi pueblo di Aruba dilanti 
y no ta cana wak atras ta ken a coy e Afl 
340 miyon florin di Lago, ta unda e Afl 
200.000 di e kluis di Arubahuis a bay. 
Ami no tin tempo pa perde cu e cosnan 
aki y mucho menos cu hendenan cobarde. 
Manera ja ta conosi mi persona semper 
a publica mi articulonan ariba nivel y 
semper tresiendo e berdad y e dolor di e 
pueblo, semper cu mi nomber y fam ariba 
mi articulonan te hasta potret mi ta pone. 
Paso mi no tin miedo di ningun hende y 
di nada. No manera aigun hende cobarde 


cu kier purba di ataca mi persona na un 
forma baho cu articulonan sushi. Si bo 
ta sintibo asina sigur di bo mes, pone bo 
nomber y bo fam ariba bo articulonan ora 
bo ta dirigi bo mes na mi. 

Manera mi a informa boso na comienso di 
e articulo aki, no ta mi estilo di contesta e 
tipo di hendenan aki. Pero como un lider 
cu mi ta, mi mester respeta e opinion di 
mi siguidornan y pa e motibo aki mi kier 
a dirigi aigun palabra na e persona aki 
cu kier purba di paga e lus di mi strea cu 
ta briyando cada dia mas y mas. Misa cu 
esaki tin esnan di MEP hopi preocupa. Si 
bo no por, laga otro score!! 

Dakota tur dia !!!!! 

Hopi biaha envidia ta pone hende hasi 
todo por todo pa caba cu otronan.Mi por 
a comprende cu e persona cu a scirbi e 
articulo sin pone su nomber lo a laga sa cu 
e lo bin Dakota pa parti un supuesto papel. 
Wel mi kier a recomendabo pa bo no haci 
e cos ey, pa bo no hanabo mal sirbi. Tuma 
contacto cu Dirk Dumfries, e ‘prestigioso’ 
parlamentario di bo partido MEP. Tempo- 
rada di eleccion pasa e kier a bin purba di 
tira lodo ariba mi persona. Puntr’e con el 
a wordo sirbi pa e pueblo di Dakota. Anto 
esey tabata na 2005, corda awor, cu bo 
gobierno a masacra e pueblo aki. B.T.W no 
lubida cu Dakota no ta un bario! Dakota 
ta un famia! Puntra Dumfries ta dicon el 


a COWARD” 

a baha di 400 voto pa 100? 

Marlon Sneek ta para dilanti clas, paso e 
por a presenta tur e papelnan necesario, 
sin lubida su prueba di buena conducta. 
Mi a logra mi estudio y tin mi diploma di 
maestro original y no uno falsifica. 
Dakota stima su hendenan. E mensahe ta: 
mihor bo keda leu di e famia aki cu jama 
Dakota, pa bo no wordo mal sirbi mescos 
cu Dumfries. 

Mi ta orguyoso di ta di Dakota!!!!! 

Den e dushi (famia) bario aki nos tin tur 
cos manera den tur famia. Nos tambe tin 
problemanan di entre otro jiunan cu pa 
un of otro motibo a dal stapnan robes, 
pero pesey nos tey pa judanan pa nan 
sigui e bon caminda. Den e famia aki 
tambe nos tin pastor, doctor, abogado, 
trahado social, poeta, maestro, futbolista, 
beisbolista carpinte, trahado di frio, 
panadero, mecanico, labado di auto etc. 
Den un solo palabra Dakota tin tur cos 
y Dakota ta contento y orguyoso di tur 
su jiunan y lo no laga ningun malhechor 
ataca ningun di su jiunan.B.T.W si abo ta 
liber di pica tira e prome piedra. Ami si 
lo no tir’e, paso ami ta un simple cristian 
cu tur dia di nobo ta siha di su erornan pa 
supera su mes den bida.Pami esaki tabata 
e prome y ultimo biaha cu lo mi dirigi mi 
mes na bo.Bo humilde sirbido Marlon 
Sneek, Dakota tur dia!! 




Articulonan Horta 



DIARANSON anochi ll’or 
pasa aigun persona a dicidi di 
habri un auto Nissan Platina 
Blanco cu tabata para na un cas 
na Sabana Liber y horta for di 
un tas cu tabatin den dje. 
Locual A wordo horta ta un un 
hanger di oro cu diamante, set 
di reNchi orea cuadra cu dia¬ 
mante, cadena di perla cu oro, 
holoshi Citizen, renchi orea di 
oro den forma di 8, dos renchi 
di dede zilver y un I phone den 
su cover preto. 

Autoridad ya tin potret di tur 
e articulonan aki. Nos ta pidi 
pa esnan cu ta residencia den 
Sabana Liber pa paga tino si ta 
mira cualkier persona cu un di 


e articulonan aki of si bo sa di 
un persona cu diahuebs mainta 
a manese cu cu Iphone cu no 
ta di dje of cu por a ofrece pa 
bende porfavor tuma contacto 
cu warda di polis of jama 593 
0676 

Akinan tin potert di aigun di e 
articulonan y asina nos haya e 
otro potertnan nos lo manda 
publicanan tambe. 

A bira tempo pa esnan cu bira 
victima di ladronicia combati e 
personanan aki door di publica 
loke ta wordo horta y bai tur lu¬ 
gar di compra venta cu potret di 
e articulonan. Si nos conforma 
nos mes cu e perdida, nan lo 
sigi horta.a bira tempo pa nos 


HACI E LADRONAN NAN BIDA 
UN TIKI MAS DIFICIL. 

Si esaki no yuda nos lo publika 


un number di telefon cu nos 
sa 100 porciento cu tin infor- 
mashon di e caso aki. 

Despues di 5 ana el a a papia 

Angelo Diaz a bira victima di Estado Hulandes cu a trece mas peliger pa su bida 

Pa: Godfried Adem 


AMSTERDAM - 5 Ana pasa 
Angelo Diaz a bay laga su isla 
natal p’e cuminsa un odisea 
di cual nunca di su bida el a 
spera di lo termina di un forma 
dramatico. 

Te cu awowaki e no tin bida 
y a muda como 30 biaha den 
ultimo tempo pa sconde pe ga- 
ranan di The Hells Angel. 

Un piscador, kende manera nos 
a bisa anteriormente cu a bay 
pisca den awanan trubel y awor 
a conta su banda di medaya pa 
prensa Hulandes. 

Ora cu Angelo Diaz pa scapa su 
bida a sera un acuerdo cu Min- 
isterio Publico na Hulanda e no 
tabata sa con malo Hulanda ta 
regia proteccion y otro asunto- 
nan p’esnan cu nan ta usa como 
‘kroongetuigen’. 

El a bin na maart 2003 Hulanda 
pe duna cuenta y razon di 300 
kilo di cocaina cu a desaparece. 
E Colombianonan tabata fu¬ 
rioso y kier a cuminsa liquida 
hende. 

Nomads, e “chapter’ di Hells 
Angels na Limburg mes a limpia 
nan stupi y a liquida 3 miembro 
di nan. 

Prome cu esaki nan mata Ste¬ 
ven John Chocolaad tambe un 
hoben Antiano di apenas 19 ana 
di edad. Angelo Diaz a kere cu e 
tabata save. 

Pero na momento cu Husticia 
Hulandes a bin perde tur caso 


contra di Nomads y tambe 
contra di Hells Angels na Am¬ 
sterdam nan no tabatin mester 
di Angelo Diaz mas. Nan a cum¬ 
insa molesti’e y mustra cu e ta 
ferefelo y exigente. 

Na varios ocasion e servicio di 
Cuerpo di Polis, KLPD cu mester 
regia su proteccion mes a trece 
den peliger el a perde confi- 
anza den nan. Tabata parce cu 
e recherchenan aki tabata haci 
e cos aki pa malo pa lage fada o 
pa nan mate. 

El a nota cu nan no tabata regia 
su proteccion bon y tampoco 
tabata profesional, pero mas 
bien tabata controle pa wak si 
e ta comete un fayo pa sake for 
di e programa. 

For di Santo Domingo el a conta 
John van der Heuvel y Bert 
Huisjes di De Telegraaf cu no ta 
husticia (lesa Estado Hulandes) 
a kibra e contrato kune, pero cu 
te mes a haci esaki debi cu no ta¬ 
bata confia esakinan mas. Esaki 
a tuma lugar recientemente. 
Aigun ehempel cu el a men- 
ciona ta cu ora e la pidi pa nan 
traslade pa Spana debi cu e ta 
papia bon Spano y eynan ta 
tropico nan a hibe Vienna na 
Austria. 

Eynan un dia el a bin dal cara 
a cara cu aigun miembro di 
Hells Angels, kendenan tabata 
pa un encuentro internacional 
na Europa. 


E no sa con liher e mester a core 
sconde pa nan no a mire. 
Despues KLPD bise cu nan taba¬ 
ta sa di e congreso aki, pero no 
haya cu su bida ta na peliger. 
Dia su tata a fayece tambe na 
Corsow nan a faya. Su famia 
y conocirnan tabata sa cu e lo 
yega prome. 

Tambe nan tabata sa cu e lo bula 
mesun dia den un avion priva 
pa Bonaire pa eynan pasa nochi 
y sigi bek pa escondite. 

Pero tambe ta tin hende cu ta sa 
unda e lo a keda na Bonaire. 

E mester a cambia su identidad 
un cantidad di biaha caminda 
cu tin biaha e mes ta lubida ki 
nomber e tin ne momento ey. 
Contacto cu famia ta via di un 
telefon special cu KLPD tin pe y 
e no por yama ki ora cu ta. 
Tabata den comienso di ana 
aki na momento cu atrobe nan 
a faya cu Angelo Diaz a dicidi 
na kibra e contrato y exigi pa 
un otro servicio protehe. Pero 
esaki no Sali’e di bon. 

E mester a bin Hulanda y riba 
un parkeerplaats ta topa cu un 
funcionario di OM y un team 
di aresto y eynan nan obligu’e 
firma un documento ora el a 
nenga debi cu e no kier a firma 
esaki sin su abogado nan a 
detene. 

Nan a bise cu nan a detene pa- 
sobra nan sospeche di posicion 
di arma di candela. 


Paps Capriles a celebra su cumpleano cu muchanan di scol 



WILLEMSTAD - Pa celebra su cumpleano number ???, diasabra ultimo e conocido ban¬ 
kero Lionel (Paps) Capriles a organiså un festin pa muchanan di scol den The Movies caminda 
pa arte di un pelicula, e muchanan a hana un bon treat na ocasion di e cumpleano di ‘Paps’. 
For di e lugå aki nos di AWEMainta ta manda un gran abrazo y e mas sincero felicitacion na Paps y 
Judith cu e dia di su cumpleano, cu tabata diasabra ultimo, pero cu nos sigur no a lubida. 


Esaki tabata un otro wega di 
nan. 

Despues via di su abogdo el a 
bin negocia y nan a dune un 
suma di placa pe mes bay regia 
su proteccion. 

Angelo Diaz a drenta den e pro¬ 
grama aki hunto cu su amante 
Claudia, pero den entrevista 
cu De Telegraaf e no ta haci 
mencion di esaki ni ta conta 
con ta bay cu esaki. Con leu e 
mes por regia su proteccion ta 
keda un pregunta. Ta parce cu 
Angelo Diaz lo ta den area di 
Sur America y por ta eynan e tin 
ainda contakto cu amigonan di 
pasado kendenan lo por yude. 


Pero e placa cu el a haya di 
Hulanda lo caba un dia y e pre¬ 
gunta ta con e lo haci e ora ey? 
Esun cu a entrevista Angelo 
Diaz tabata John van der Heu¬ 
vel, kende t’e mesun cu 5 ana 
pasa a yuda Angelo. 

Via di un amigo di Angelo na 
Corsow el a bin hana sa cu esaki 
ta secuestra na Limburg. 

John van der Heuvel, kende ta 
un ex recherche di Cuerpo di 
Polis di Amsterdam- Amstel- 
land a tuma mesora contacto 
cu su ex coleganan, kendenan a 
libera tanto Angelo Diaz como 
un otro amigo di dje cu tambe a 
bin hunto cune Hulanda. 

Manera anuncia ayera, Dia Prensa, AWEMainta y su asociadonan ta compila, desde awe y cu e wowo critico constructivo, un seccion dedica n’e tema «Calidad». 
AWEMainta como prensa responsabel ta trece na su lector «Nos Vision di Calidad vs e Realidad Actual», cu ta programa pa sali publica tur diamars.. 

Cu wowo di prensa educativo, reportativo y aportativo na un comunidad cu por biba y merece lo mihor, nos ta trece pa bo e prome entrega di nos pagina di Cali¬ 
dad! 


Vision di Calidad vs e realidad actual • Entrega #1 


Laga nos cuminsa pa splica kico 
ta un vision. Un vision ta algo cu 
nos ta wak den un sono, trance 
of den ecstasy. Tambe vision por 
ta un obheto di imaginacion. 
Visionario ta un persona cu 
capacidad bastante poderoso 
pa por tin visionnan y cu ta 
haci posibel pa haci esakinan 
realidad. 

Tur cos exitoso den bida semper 
a bini di visionnan. Ora ta papia 
di vision di calidad, por papia 
di tin miras of haci esfuerzo pa 
yega na un cierto nivel di cumpli 
cu cosnan desea. Calidad ta 
existi den tur cos cu nos ta haci. 
Calidad den bida diario, calidad 
den relacion cu otro, calidad 
humano, calidad den servicio, 
calidad den producto, calidad 
den cuido di e ser humano y 
calidad di comunicacion y in- 
formacion. 

En fin den tur cos nos por 
busca calidad. Hasta por midi 
calidad. 

Lo siguiente ta duna aigun ter- 
minonan simpel den calidad. 
Den otro entrega nos ta bin 
cu otro termino den calidad, 
pero pa cuminda awe nos tin 3 
termino. 

Kico ta “calidad”? 

Calidad t’e hecho di provee un 
cliente cu un producto cu tin 
cierto ingrediente desea y cu 
ta liber di deficiencia. Deleita 
un cliente cu e producto y bo ta 
logra Calidad! 

Kico ta un «cliente»? 

Un cliente por ta un cliente 
interno of externo den cualkier 
organizacion. Un organizacion 
por ta priva, social, spiritual, 
educacional, comercial, gu- 
bernamental y politico. Tur 
grupo organiza ta cay bao or¬ 
ganizacion. Organizacion no 
necesariamente mester ta cu fin 
di luero. Un famia tambe ta un 
organizacion. 

Por ehempel un cliente in¬ 


terno pa un empresa di bende 
auto por ta un recepcionista cu 
atende su cliente ora cu cliente 
externo drenta. Pa un mesun 
empresa su cliente externo por 
ta un agencia di publicidad of 
un representante di banco. 

Kico ta un «producto»? 

Un producto t’e resultado di un 
trabao cu ta ser entrega o bien 
sea recibi pa un cliente. E por ta 
mercancia, servicio of informa- 
cion. Aigun ehempel por ta un 
kamber limpi den un hotel, un 
koffie bon cayente den un res¬ 
taurant y un recepcionista cu ta 
informacion corecto sin faya. 
AWEMainta awe ta dedica un 
pida unda a falta calidad. E 
storianan aki a pasa berdadera- 
mente. Nos tin wowo critico y 
nos abstene nos mes di mencio- 
na nomber di e establecimento 
y persona. 

Recientemente «wowo critico» 
a bishita dos establecimento y 
aki nos tin ehempelnan di mal 
calidad tanto den mercancia 
y servicio. Tabata un diasabra 
mainta y cu gusto nos a sinti 
pa disfruta di loke ta ser propa¬ 
ganda riba e menu. 

E prome cos ta e complimento 
di loke bo ta propaganda. Nos 
kier a soborea e dushi cos di 
come cu ta ser propaganda. 
Resultado: “No tin, pasobra t’e 
dono so ta traha esaki”. Nos a 
haya un splicacion y nos a pidi 
otro cos. 

Di dos fayo ta bini den servicio. 
E koffie a ser sirbi sin sucu 
cu lechi. Pa nos sorpresa, e 
waitress a dicidi di atende un 
yamada di telefon y cu tabata 
algo personal. Nos por a tende 
tur cos cu tabata papia. 

A pasa hopi rato y e waitress 
no tabatin intencion di caba di 
papia. Nos a sinti hopi molestia, 
pasobra mi acompanante a caba 
di bebe su koffie y ami ainda ta 
warda. 

Mi a lanta for di mesa pa bay 


pidi e sucu cu lechi y di pronto 
estando na telefon e waitress a 
coy loke mi tin mester. 

Mi a dicidi di sinta y di pronto 
ata mi no haya nada y e wait¬ 
ress a sigui papia na telefon. 
Mi acompanante a pidi un otro 
waitress (cu no tabatey prome) 
pa sucu y lechi y esaki no a 
tende y e tabata slow den reac- 
ciona pa trece e sucu y lechi. 
Mientrastanto e otro waitress 
a sigui cu su yamada di telefon 
cu tabata mas importante cu 
cliente. 

Mientrastanto e ambiente a 
dana y nos invitado cu a yega 
mientrastanto a bisa nos cu 
mihor e no pidi nada, pasobra 
manera e persona cu mester 
sirbi nos, cu mientrastanto a 
mustra su molestia cu nos, por 
sirbi nos di mala gana y loke 
e pidi por baha malo riba su 
stoma. 

E actitud molestia di e waitress 
tabata di cuminsa tira e kopi cu 
tayonan basta duro y e desor¬ 
den den e lugar aki ora ta trata 
di laba tayo y kopi nunca antes 
a ser presencia asina. Nos a 
pidi cuenta y a bay mesora. E 
waitress a limpia e mesa y a pidi 
e cuenta n’e waitress y e no a 
pidi ningun disculpa. Jammer, 
pasobra nos ta gusta e lugar y no 
sa bishita esaki mas biaha. 

Ta bon pa remarca cu mi acom¬ 
panante a ‘walk out» un biaha 
caba cu un amiga, pasobra un 
otro waitress a bise cu e ta bin 
bek pa tuma e order, pero a pasa 
mas di 10 minut y nunca a bin 
bek y aki mi acompanante y su 
amiga a dicidi di cana bay. 
Hopi tristo y nos a dicidi di duna 
nan un otro oportunidad, pero e 
calidad di servicio ta laga hopi 
di desea. 

KICO TABATA CONTRA DI 
CALIDAD AKI ? 

1 - E lugar aki no ta cumpli cu 


e expectiva di un cliente pa 
loke ta nan menu di cosnan di 
come; 

2 - E waitress no ta preocupa 
cu cliente y no ta representa e 
empresa manera debe ser; 

3 - Problema personal di e 
waitress tabata mas importante 
y no a preocupe e cliente cu ta 
warda; 

4 - Su actitud di molestia cu 
e waitress a tuma ta fuera di 
normal. 

CON LO POR A SOLUCIONA 
ESAKI EVITA E MAL RATO P’E 
CLIENTE? 

1 - Si no por cumpli cu un 
promesa nunca propaganda 
esaki. Bo cliente ta bin cu su 
expectativa y bo ta decepcion 
e cliente; 

2 - E waitress mester a bisa e 
persona cu a yame n’e telefon 
di e establecimento cu pa warde 
un rato of yama bek y no laga e 
cliente warda; 

3 - E waitress por a laga un otro 
atende e cliente; 

4 - E por a disculpa su mes. 

KICO E WAITER A CAUSA PA 
SU DUNADOR DI TRABAO? 

1 - Mal servicio; 2 - Su actitud a 
molestia e cliente; 3 - Decepcion 
den e establecimento; 

4 - E ta perde e cliente; 5 - Pa¬ 
sobra e cliente nunca a keha 
oficialmente, e dunador di tra¬ 
bao no sa mes kico a pasa y cu e 
servicio aki por ser comenta cu 
otronan y e empresa ta perde 
cliente sin sa mes. 

«Wowo Critico» ta bishita un 
supermarket pa eumpra mer¬ 
cancia. Servicio en general ta 
bon. Pero manera mas biaha 
ta pasa cu tin mercancia cu ta 
dana y bo no mire den e poco 
luz cu tin den cierto area di e 
supermarket. A pasa cu e pro- 
ductonan den cuestion ta: 
Batata cu casi semper ta dana 
ora bo eumpra n’e supermarket 


en cuestion. 

Nos a stop, pero den urgencia a 
dicidi di eumpra dos empaqueta 
den net. Ora nos a corta nan, 
tur dos tabata dana. No por a 
reclama pasobra ta afo a benta 
nan y ademas tabata pasa di 
8’or di anochi caba. 

KICO TABATA CONTRA DI 
CALIDAD AKI? 

1 - No tin bon bistå den e huki 
scur unda e batata nan ta; 2 - E 
cliente no tin bon bistå riba e 
producto; 3 - E producto dana 
no ta facil pa detecta. 

CON POR SOLUCIONA E PUN- 
TO AKI P’E CLIENTE? 

1 - Pone e mercancia aki den un 
lugar mihor ilumina; 2 - Pone 
cartalera di informacion riba 
e producto; 3 - Duna garantia 
pa medio di anuncia con bieu 
e producto ta; 4 -Supervisa e 
producto y test nan de bes en 
cuando. 

KICO E FAYO AKI DEN CALI¬ 
DAD TA TRECE P’E SUPER- 
MERCADO? 

1 - E cliente ta sinti cu el a eum¬ 
pra gato den saco y no ta bolbe 
pa eumpra e mercancia aki 
mas; 2 - E ta haya mal nomber 
y e cliente por bolbe, pero ta 
eumpra menos; 3 - E cliente ta 
keda keto, pero ta conta otro 
hende y nan tambe ta bay eum¬ 
pra menos. 

«Wowo Critico» lo ta reportan- 
do, educando y n’e mesun mo¬ 
mento kier trece un gran sen- 
tido di calidad. Ta importante 
pa sa cu e producto mayor ta 
Aruba y e productonan secun- 
dario cu ta tur loke ta forma e 
producto mayor ta importante. 
Productonan di calidad manera 
mercancia di calidad, servicio 
di calidad y informacion di 
calidad ta loke ta contribui na 
un producto grandi den calidad, 
esta ARUBA! 

Cu e interes di mas abao cu nunca! 


Esaki t’e siman di “Viva Mega 777” di Aruba Bank 

E evento mas grandi di benta di auto ta tuma lugar diasabra awor 



ESNAN cu a pasa diabierna atardi di- 
lanti Royal Plaza Mali por a tuma nota 
di un figura masha peculiar partiendo 
flyer di e evento di Aruba Bank. E banco 
a usa e metodo aki pa recorda tur su cli- 
entenan y e pueblo di Aruba en general 
riba nan evento di diasabra awor riba 
nan Parkerplaats n’e edificio principal 
di Aruba Bank situa na Camacuri. 

E aha aki e “Viva MEGA 777” Car Sale lo 
tuma lugar diasabra awor 6 di september 
cuminsando for di 4 or di atardi te cu 8 
or di anochi. 

Aruba Bank a percura pa un interes spe¬ 
cial. . ..esun di mas abao na Aruba. Esnan 
cu cumpra un auto riba e dia aki lo por 
paga e auto den 7 aha di tempo, hacien- 
do asina cu e pago mensual lo ta mucho 
mas abao cu normal. Tambe a percura 
pa un oferta di “Buy Now and Pay Later” 
den 7 luna, pues esnan cu cumpra nan 
auto awor na september lo cuminsa paga 
te na final di luna maart 2009. Pa pone 


enfasis riba e number di suerte “7” lo 
laga instala un wiel di suerte na unda 
cu tur esnan cu cumpra un auto nobo lo 

hana chens pa spin e wiel.y esun cu 

logra cay riba e combinacion di 7-7-7 lo 
gana Afl. 10.000 cash. 

Pa por yuda e proceso di aprobacion y 
di compra, Aruba Bank ta recomenda 
tur hende pa pasa adelanta pa busca un 
pre-aprobacion. Di e forma aki e cliente 
por yega riba dia 6 di september proximo 
y djis scoge e auto di su gusto, pasobra su 
aprobacion ta cla caba. Esaki lo evita cu 
mester warda despues pa hana aproba¬ 
cion di Aruba Bank. Pa haci un peticion 
pa fianza, lo mester trece un identifica- 
cion valido, 2 ultimo recibo di pago y un 
carta di referencia di trabao. 

E evento “Viva Mega 777” di Aruba Bank 
di e aha aki tin tur ingrediente atrobe pa 
kibra un otro record, demostrando asina 
e confianza y lealtad di nos pueblo pa 
cu e banco. 





Den evento fabuloso na Romar Trading 

Urwin Loefstop di Shon Gecko na La Quinta, 

Maximo ganador di Bacardi Contest 2008 


E prome edicion di e Official 
Bacardi Bartenders Contest ta- 
bata un exito rotundo. Riba dos 
mil persona a acudi na parking 
lot di Romar Trading na Eagle 
pa disfruta di un anochi estu- 
pendo. Dirigi pa Ruben Garcia 
como maestro di ceremonia, 
e evento a habri cu himno 
di Aruba interpreta pa Amy 
Richards, e reciente ganador di 
Sparkling Tour. 

Mei-mei di e presentacion mu¬ 
sical di Orkesta Reload y pre¬ 
sentacion di e Flare Tenders di 
Puerto Rico, tabatin e presenta¬ 
cion di e prome 10 participante 
mientras cu e di dos grupo a 
presenta net prome cu Robert 
y Su Solo Banda Show. 

Publico por a disfruta di tur 
esey riba scenario, mescos cu di 
stands di cuminda for di T.G.I. 
Fridays, Amazonia, Un Taste, 
Sushi Ya, Casa Tua, Scandals, 
Wowo di Noord y Cushina di 
Ica. Tambe tabatin stand di 


Bacardi Mojito y Grey Goose 
Martini. Modelonan di promo- 
cion a reparti hopi t-shirts y otro 
regalo, mientras cu e stand di 
touwtjes trekken tambe tabata 
hopi bishita. 

E anochi aki mes a participa 
un total di 19 participante, 
representando diferente restau¬ 
rant, café y hotel riba nos isla. 
Mester bisa cu cada un a haci 
nan maximo esfuerzo riba e 
scenario. Hurado for di exterior 
a scohe tres finalista cu a keda 
invita pa subi scenario y realiza 
un improvisacion. 

Den cooperacion cu Bacchanal, 
e revista di Carnaval, Romar a 
organiza un mini competencia 
riba e anochi aki. Pa motibo di 
ausencia, un di e finalistanan a 
cay afo y asina dos a competi. 
Nan mester a crea un bebida in¬ 
spira riba nos Carnaval. Brand 
Manager di Bacardi, Alvin Giel 
cu wowo tapa a purba cada un 


y asina a scoge esun ganador. 
Esaki a bira Ivan de Jesus, di 
Ruth Chris Steak House na Mar¬ 
riott Resort. 

Asina a yega momento pa duna 
resultado. Manera a anuncia, a 
scoge The Coolest Bartender, 
cual tabata e participante cu e 
apoyo di mas grandi. E titulo 
aki ta inclui un Ipod cortesia 
di Coors Light y a bay pa Ru¬ 
ben Maduro di Bugaloo Bar & 
Restaurant. E tambe a bay cu 
e di dos premio di Mihor Show 
patrocina pa Finest Call cual 
premio ta 100 Dollar en efec- 
tivo. E prome premio di Mihor 
Show a bay pa Imelda Luidens 
di Hyatt Regency kende a gana 
200 Dollar en efectivo di Finest 
Call. 

Cada participante a ricibi su 
certificado di participacion 
ademas di un regalo di Bacardi. 
Di tres premio ta consisti di un 
cena pa dos persona na Tango 


Restaurant, cortesia di Aruba 
Wine & Dine, un buki di receta 
di De Kuyper, un Muddler y 
un buki di receta di Bombay 
Sapphire y certificado di Third 
Place. E ganador di tur esaki a 
bira Lee Croes di Mr. Jazz. 

Di dos lugar a bay pa Ivan de 
Jesus, di Ruth’s Chris Steak 
House. El a gana un estadia 
di fin di siman na Radisson 
mas 250 Dollar en efectivo, un 
Muddler, un buki di receta di 
De Kuyper, un buki cortesia di 
Bombay Sapphire, un regalo di 
Grey Goose y un certificado di 
Second Place. 

Como ganador maximo a scoge 
Urwin Loefstop di Shon Gecko 
Bar na La Quinta Beach Resort. 
Urwin a gana dos pasashi pa 
Puerto Rico hunto cu un esta¬ 
dia fin di siman na Ritz Carlton 
mas 500 Dollar. Tambe un Kit 
Profesional di Bartending di 


De Kuyper, un Muddler y un 
buki di receta di De Kuyper y 
otro di Bombay Sapphire y su 
certificado di ganador. 

E evento aki tabata posible 
danki na su patrocinador prin¬ 
cipal, Bacardi hunto cu e famia 
di otro productonan manera 
Grey Goose, Dewars, Bombay 
Sapphire, Martini & Rosso y 
Cazadores Tequila. Otro co- 
patrocinador tabata coorslight, 
Finest Call y De Kuypers. Tambe 
ta gradici den nomber di Romar 
Trading y Brand Manager, Alvin 
Giel, nan personal cu a traha e 
anochi aki, tur cu a forma parti 
di dje y esnan cu di un manera 
of otro a coopera cu e evento aki 
y haci di dje un exito. 

Un pabien sincero ta bay na 
e publico di e anochi aki cu a 
comporta di un manera ehemp- 
lar y permitiendo pa e evento 
transcuri sin ningun incidente. 
Y naturalmente pabien tambe 
pa e finalista y ganadornan. 

Ta manera un horcan categoria 5 a pasa eybanda 

R.E. Yrausquin & Sons atrobe exitoso cusu 
“Hurricante Season Sales Event” 


E agenda di auto marca Ford y 
Mitsubishi a lanza un campana 
cu a hana e nomber di “Hurri- 
cane Season Sales Event” y cu 
a culmina diadomingo ultimo 
durante e evento di benta di 
auto organisa pa Caribbean 
Mercantile Bank. 

R.E. Yrausquin & Sons a ofrece 


interes reduci, un pakete pa ser¬ 
vice bo auto pa 3 aha largo, te 
cu 4 mil florin di descuento riba 
modelonan Ford di aha 2008, 
extra descuento pa modelonan 
di aha 2007, sin lubida nan 5 
ananan di garantia y comosifu- 
era poco, tur esnan cu a cumpra 
un auto nobo ta participando 


den un rifa di un trip pa 4 per¬ 
sona pa Disney World. 

Riba e fotonan adhunto por 
hana un idea di e evento di 
benta di auto grandi cu tabatin 
diadomingo den e showroom 
di R.E Yrausquin & Sons cu 
su “Hurricane Season Sales 
Event”. 




Maintenance Team a ricibi certificado den 

mantenimento di Airco 



NA De Palm Tours e ekipo mantenimento a ricibi 
entrenamento intensivo pa engrandece nan cono- 
cimento y pa duna un servicio optimal pa cu airco 
di bus, esaki a wordo duna door di Alfred Muller. 
E a/c training aki tabata consisti di varios el¬ 
emento entre otro; calculacion, thermostat, e sys¬ 
tema electrico, reparacion, instalacion y hopi mas. 


Tur participante a caba e curso cu exito y a ricibi nan 
certificado. Esaki a wordo entrega door di gerencia di e 
ekipo di mantenimento, Cesar Luque, Tico Geerman y 
Judella Lacle, y tambe Lisette Mohamed representando 
HR. Representante di board tabata Ricardo Malmberg 
cu a duna bunita palabra na e ekipo entre otro tambe a 


gradici e ekipo y tambe Sr. Muller pa nan cooperacion. 

E participantenan cu a ricibi certificado ta; Mario ‘Betto 
of Torro’ Werleman, Guillermo Castro, Paulo Marrero, 
Arnaldo de Cuba, Ronald Gordon, Randall Geerman, 
Kremlin Wilford, Omar Figaroa y Joselito Angelo’ 
Maduro. Un pabien na tur y hopi exito! 

Como reconocimento y aprecio pa nan trabao di tur dia 


Digicel a desayuna cu prensa riba nan dia 


Wanda Broeksema: “Eigenlijk tur dia mester ta dia di prensa” 






awe. Claro cu, specialmente pa Di parti di prensa nan a keda 


“EIGENLIJK tur dia lo mester 
ta Dia di Prensa, pero awe nos 
ta djis pone enfasis y reconoce 
e trabao duro cu boso ta eherce 
tur dia”, asina Wanda Broek¬ 
sema encarga cu maneho di 
mercadeo y promocion pa area 
di Antiyas y Aruba pa Digicel a 
bisa ayera mainta. 

E compania di celular cu mas 
ta creciendo na Aruba, Anti¬ 
yas, den Caribe y tambe den 
Centro America a organisa un 
desayuno cu prensa local den 


Mooligans Restaurant na Divi 
Links. 

“Nos a traha masha di serca cu 
prensa den e ultimo 5 ananan 
y nos por bisa orguyosamente 
cu semper prensa a trata nos 
husto”, di acuerdo cu Michelle 
Winklaar, Gerente General di 
Digicel Aruba. 

E ehecutivonan a sinta na mesa 
cu miembronan di prensa local 
pa desayuna y combersa riba 
e trabao diario di prensa na 
Aruba. 


“Nos sa cu asina cu e dia cum- 
insa, cu boso ta bira masha 

druk.ta pesey nos a dicidi pa 

invita boso trempan mainta pa 
nos t’e prome nan pa celebra e 
gran dia aki cu boso”, Wanda 
Broeksema a pasa bisa na cada 
mesa ayera mainta. 

Digicel a bisa di ta masha or- 
guyoso di e hecho cu mayoria 
miembro di prensa ta cliente di 
Digicel y mayoria tabata cliente 
for di e prome dia caba te cu 


miembronan di prensa, comu- 
nicacion ta parti escencial di 
nan trabao y den esaki Digicel ta 
contento cu nan a deposita nan 
confianza den Digicel. 


masha agradeci p’e gesto y na 
final Digicel a percura pa cada 
miembro di prensa a ricibi un 
regalito di nan compania di 
celular preferi! 



Sin haci buya 


Fundacion Aruba Uni y Otmar Oduber a yena 

Club Caiquetio cu un bingo 



DIABIERNA siman pasa, 
Fundacion Aruba Uni cu apoyo 
di Parlamentario Otmar Odu¬ 
ber, a organisa un tremendo 
bingo na Club Caiquetio. E 
evento aki, a pesar di a ser or¬ 
ganisa riba un low-key, a pro- 
duci un yeno total. Mirando e 
exito rotundo di e evento aki 
por ripara e apoyo masal cu 


Fundacion Aruba Uni den su 
corto tempo di existencia ta 
hayando, pero tambe e sosten 
cu Otmar Oduber tin entre nos 
hendenan y cu ta creciendo 
dia pa dia mas. 

Riba e potretnan por mira e 
multitud di hende presente 
na e bingo caminda sigur a 
reina un ambiente di gozo y 



speranza cu e cambio ta na 
caminda. 

Fundacion Aruba Uni y Otmar 
Oduber kier gradici un y tur 
cu a haci acto di presencia, 
sostenedornan, Comision Un 
Solo Aruba y na tur e sponser- 
nan cu a contribui na e exito 
di e evento. Aruba, TRIBI, e 
cambio t’ey! 

Fundacon CVA den districto cu charla ‘Higiene Bocal y Stroke’ 


Orador: Mondhygienist Mirto Tramp 


DEN luna di september Fun- 
dacion CVA Aruba ta sigui cu 
su campana di informacion. 
Despues di su prome Congreso 
Nacional cu tabata suma- 
mente exitoso, awor directiva 
di CVA ta drenta districtonan 
na Aruba cu informacion hopi 
valioso pa salud di tur hende. 
E ciclo di informacion cu ta 
cuminsa diahuebs dia 4 di sep¬ 
tember benidero na YMCA na 
San Nicolas tin como orador 
principal mondhygienist Mirto 


Tromp. E orador aki, Mirto 
Tromp, tabata un di e orador- 
nan den e congreso nacional 
di CVA den Marriott Hotel na 
luna di juni ultimo. El a laga 
masha hopi hende sorprendi 
cu su charla tocante hygiene 
bocal y e relacion cu atake 
cerebral, esta stroke. 

P’e motibo aki Fundacion CVA 
Aruba ta organisa un ciclo di 
informacion nobo cu partici- 
pacion di Mirto Tromp den dis¬ 
trictonan di nos isla. Topico di 


e charla riba e anochinan aki 
ta ‘Higiene bocal relaciona cu 
stroke’. Mondhygienist Mirto 
Tromp lo mustra con cuido y 
salud di nos djentenan por tin 
influencia riba un eventual 
atake cerebral. 

E prome anochi di informa¬ 
cion ta dia 4 di september 
2008 denYMCAnaSan Nico¬ 
las. Despues ta sigui diahuebs 
11 di september na Sta. Cruz, 
diahuebs 18 di september 
den Centro di Bario Noord y 


diahuebs 25 di september den 
Centro di Bario Playa Pabao. 
Tur e anochinan di informa¬ 
cion ta cuminsa 7.30 y ta 
dura te 9.30. Un y tur ta bon 
bini. Fundacion CVA Aruba 
ta recomenda tur persona cu 
kier asisti na un di e anochinan 
di informacion pa invita nan 


famia, amigo, colega di trabao 
y conocirnan. 

E informacion cu Mirto Tromp 
ta trece ta di importancia pa 
tanto pacientenan di stroke 
como esnan cu no ta paciente. 
Entrada ta gratis y tin opor- 
tunidad amplio pa haci pre- 
gunta. 


Polis a busca tur tipo solucion, pero 

Dominicano nacionalisa 
Hulandes no por a haya 
yudanza di ningun instancia 

E ta sin placa y sin famia 


Ultimo modulo di e Masteropleiding 
Social Work & Development 


Na Universidad di Aruba 


DEN cuadro di e Master¬ 
opleiding Social Work & Devel¬ 
opment Universidad di Aruba 
ta ofrece e oportunidad pa sigui 
e ultimo modulo cu ta carga e 
titulo: Concepts of citizenship 
and evolutions in social partici¬ 
pation, duna dor di Dr. Daniel 
Villarini y Dr. Magda Orfila, 
ambos di Puerto Rico. 
Metanan di e modulo ta pa 
desaroya un cuadro teorico y 
empirico pa cu e concepto di 
cuidadania y participacion so¬ 
cial, como tambe un punto di 
bistå personal pa cu e balornan 
y criteria di cuidadania respon- 
sabel y participacion social. 

E modulo ta ofrece conocemen- 
to contextualisa y critico-analit- 
ico, conceptonan, habilidadnan 
y actitud reflectivo pa cu e 
conceptonan y ideanan teorico, 
experimental y experencial 
di cuidadania y participacion 
social. E conceptonan central 
cu lo elabora ariba ta e concep¬ 
tonan di sociedad civil, Capital 
social, activismo socio-politico 
y voluntarismo social. Ademas 
lo studia y reflexiona riba e evo- 
lucion di participacion social na 
Aruba, e region Caribense y otro 
pais. Lo aserca e topiconan for 
di angulonan interdisciplinario 
combinando perspectivanan 
sociologico, filosoficoypolitico 


di cuidadania y participacion 
social. Lo studia procesonan 
di cambio social y importancia 
di participacion general cam- 
biando di cuidadanonan pa cu 
topiconan di magnitud local y 
nacional cu ta e base pa desa- 
royo y promocion di diferente 
manera di participacion di cui¬ 
dadanonan dentro di e spectro 
democratico. 

Idioma lo ta Ingles. Costo total 
pa sigui e modulo ta Afl. 375,-, 
cual ta inclui e materialnan di 
e curso. Na final lo ricibi un 
certificado. 

Inscripcion pa e modulo ta habri 
pa profesionalnan cu tin por lo 
menos un bachelor degree. 
Dianan di college ta diahuebs 


11, diabierna 12, diasabra 13, 
diahuebs 18, diabierna 19 y 
diasabra 20 di september 2008. 
Riba diahuebs tin college di 3 
pa 7 p.m. Diabierna y diasabra 
e horario ta di 8 a.m. pa 5 p.m. 
cu un pausa di un ora. 

E cantidad di cupo ta limita na 
6. E oportunidad aki ta e ultimo 
cu e Master Social Work & De¬ 
velopment ta ofrece comunidad 
pasobra e estudio a yega na su 
final. 

Esnan interesa por inscribi na 
Center For Lifelong Learning 
di Universidad di Aruba, puntra 
pa Sra Anchi Fingal. Pa mas in¬ 
formacion por yama Sra Fingal 
na 582-3901 ext. 293 of mail 
dl@ua.aw . 


Animal llisht 




ruba 


EMERGENCY PHONE NUMBERS 


Veterinary Services: 585 0400 


Pick up of injured animais or 
animals to be euthanized 


Contreras Veterinary: 587 0917, 587 4467, 993 0404 

Wayaca Clinic: 582 1720 

Weekend emergency: 911 Advise which doetor on call 

Animal Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 


E sospechoso R.M.C.C. naci na Santo Domingo di 18 ana, kende 
tabata sera na un Warda di Polis, diabierna atardi a wordo laga 
den libertad. Pero despues cu el a sali, polis a haya nan mes cu 
problema pa busca un solucion pe, como cu no conoce ningun 
hende aki y no tin caminda pa bay. 

R.M.C.C. ta naci na Santo Domingo, e ta biba na Hulanda y tin 
paspoort Hulandes. Ora cu el a sali for di Warda di Polis, e tabatin 
solamente 15 florin den su cartera. E no conoce ningun hende na 
Aruba, y no tin ningun hende aki.. 

Polis tuma contacto cu Guarda nos Costa, kende a bisa cu nan no 
por deporte, como cu e tin pasport Hulandes. Polis tuma contacto 
cu Fiscal, for di kende nan a tende cu no ta nan responsabilidad, 
y no por haci nada. 

Polis a tuma contacto cu slachtofferhulp, kendenan a bisa cu nan 
no por yuda cu nada. E sospechoso tabatin nomber di un persona 
di Sociale Zaken, cu a atende tempo cu e tabata sera. 

Polis a yama e persona ey, pero a resulta cu e no por haci nada, 
como cu e no ta sera mas. Polis no por a haci nada y lague bai, cu 
solamente 15 florin den su saco, sin conoce ningun hende y sin 
lugar di keda. 

I * I 

Cu tristesa Banco di Seguro Social SVb ta anuncia 
fayecimento di Senjora 

Anne-Paulette Halley-Peterson 

mama di nos colega sra. Linda Boezem-Halley. 

Nos ta manda nos mas sincero condolencia na sra. 
Linda Boezem y famia. 

ir. Edwin M. Jacobs 
Director 

Chofer burachi ta 
keda benta banda 
di su auto 

UN guardia di un highrise hotel 
ta yama Warda di Polis banda di 
6.30 di mainta, y ta notifica nan 
cu tin un homber benta banda 
di un container. Ora cu polis a 
yega e bewaker ta mustra polis 
unda e homber ta drumi. 

Polis a bay y ta topa cu e homber 
A.G.T. naci na Hulanda di 32 
ana, drumi banda di un auto 
Hyunday Santa Fe, A-17675. 
Polis a mira cu e porta banda di 
e pasahero tabata habri, y polis 
a mira e yabi di e auto benta 
riba e stul. Polis a purba lånte 
for di sono, pero e tabata basta 
burachi cu e no por a para riba 
su pianan. Dor cu e tabata hopi 
burachi, polis a detene y a hibe 
Warda di Polis na Noord, unda 
nan a dune un cuarto gratis. E 
auto polis a lock’e, pa ora su 
curpa drecha e bin buske. 

Cliente bao di 
influencia ta comete 
destruccion den bar 

PRESENCIA di polis a wordo 
pidi diadomingo pa 9.30 di 
anochi, na un bar restaurant 
na Solito, unda un homber lo 
a perde cabes. Ora cu polis a 
yega n’e establecimento, nan ta 
papia cu e Chines Z.X. naci na 
China di 42 ana, kende ta bisa 
polis e homber E.T ta un cliente 
regular di nan, y cu el a drenta 
den e lugar, y sin ningun motibo 
a coy un bar-kruk y a manda 
riba e casa di e Chines. 

E ta bisa polis cu E.T. ta bao di 
influencia di alcohol of cualkier 
otro substancia. E Chines ta 
bisa polis cu el a bisa E.T. pa 
bandona e establecimento, 
pero e no tabata kier. Despues 
e Chines a logra sake pafo. El a 
sali, pero a bolbe bek cu un biga 
den su man y a keda bati e biga 
riba e toonbank. 

Dor di esaki el a kibra aigun 
glas. Despues el a subi un 
auto Mitsubishi Nativa preto, 
A-33237y abay. 

Polis a controla adres for di e 
number di auto, y a bin haya sa 
cu e ta biba na Tanki Leendert. 
Polis a bay na su cas, pero no 
tabatin ningun hende na cas. 
Polis lo pasa despues pa regia 
asunto cune. 


Polis di Santa Cruz a cuminsa 
cu control riba establecimento 

POLIS di Santa Cruz, cu ta encarga cu Departmento di Otorga- 
mento di Permit pa ora di ciere, diadomingo den oranan di atardi 
a cuminsa cu control riba esaki. Nan a bishita 18 negoshi di cual 
6 tabata habri. E controlnan aki ta sigui. 


| Mementomori Funeral Home N.V. 

Yolanda - Leo - Eugene 
Hl JÅ Hi Tel: 5833358 - Fax: 5837711 

" Laga tur locual, cu ta sperami ta bunita, 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 
Laga tur locual mi ta laga'tras keda bunita 
y laga esakinan termina den tur buniteza. " 

Cado Wever 

Cu inmenso tristeza na nos curazon, pero conforme cu boluntad di Dios, 
nos ta participa fayecimento di: 

Izaak Flanegin 

mihor conoci como: "Sjaki" 

3 juli 1917 - 29 augustus 2008 
Na nomber di su: 

esposa: Carmen Flanegin-Rodriguez 

Siera 

yiunan: Lucianita Ridder stap- 

Flanegin 

Fabian Flanegin y famia 
Juanita y Juan Werleman 
Sebastiana Bruinbrug, esposo y yiu na Hulanda 
Dentjie Flanegin y yiu na Hulanda 
Mai Gomez y famia 
Juancito Gomez, esposa y yiunan 
yiunan di criansa: Rosa Rivadineira Adomo y famia 

Maria Rivadineira Rodriquez y famia 
Famia: Isabel Flanegin y famia 

Teresa Bario na Colombia 
Benie y Maka Flanegin 
Toetie y esposo 
Madi y esposo 

nieta y nietonan, bisanieto y bisanietanan, 
cunanan: Silvia Hermus 

Marianita Hermus 
Maria Rodrigiez Siera 

Sobrino y sobrinanan, primo y primanan, comer y compernan, iha 

Ex-coleganan di D.O.W. 

bon amigo: Demetrio Maduro 

bisinanan cerca: Minguel y Areli, Pablo y Siera, Rudy y Manuelita, 
Ovito Rosel y esposa, Johana y Robertico 
famia: Flanegin, Hermus, Rodriguez, Siera, Rivadineira, 

Ridderstap, werleman, Gomez, Bruinburg, Floren 
cio, Angela, de Cuba, Webb, Kock, Navas, Pena, 
Willems, Koolman, v/d Berg, Maduro, Geerman, 
Colina, Atencio, Martinus, Croes, 

Yarzagaray, Thiel, Rozel, Dirksz, Carolina, 
Vrolijk,Kelkboom, Bario, Ras, 

Mathilda y demas famia ta invita tur amigo, bisina y 
conoci pa asisti na e acto di entiero cual ta tuma lugar diamars 2 
september 2008 pa 4'or di atardi saliendo for di Misa Inmacu;ada 
Concepcion pa santana catolico na Santa Cruz. E resto mortal lo ta 
reposa for di 2'or di atardi den Misa Inmaculada Concepcion na Santa 
Cuz. 

Na lugar di flor of krans un donacion pa “Un Bon Causa" lo ta 
altamente aprecia. Lo tin un box disponibel den Misa pa e bunita gesto 
aki. 

Adres pa condolencia: B alashi 36 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 




1 4 1 Mementomori Funeral Home N.V. 

jR t|- Yolanda - Leo - Eugene 

Hi Tel: 5833358 - Fax: 5837711 

GRADICIMENTO / INVITATION 

Cu gratitud grandi na nos famia, nos hendenan cu a compananos na ora 
di enfermedad cortico di un siman, fayecimento y entiero di nos ruman 
stima: 



Rosa Yolanda Lamp 

Un danki special na dr. Anaya y dr. Cayama, 

tambe danki na juffrouw Digna pa su bunita poesia, na Etty Toppen- 
berg pa su bunita cantonan. 

Mi kier a gradici particularmente mi yiu Idalina Robert y su ruman 
Samantha cu a cay lanta cu nos den nos tristesa. Un danki na nos Eva 
cu a yuda nos semper y mas den e momentonan dificil. 

Un danki na tur cu a manda flor, telegram y yamadanan. 

Alavez nos invita pa tres santo sacrificio di misa: 

Diamars 2 di september 2008 pa 7 ;or dianochi na Kapel di Madiki 
Diaranson 3 di september 2008 y 

Diahuebs 4 di september 2008 tur dos na misa San Francisco na Playa 
pa 7’or di anochi. 

Presencia di nos hendenan ta altamente aprecia. 

Idis Emers y demas famia 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Senor ta mi wardador, mi n’tin falta di nada; 

Den cunucu di yerba berdé, E ta ponemi sosega 
E ta hibami na awa trankil, pa mi bolbe hana forsa” 

Salmo 23.1 


Cu honda pena pero conforme cu boluntad di Dios nos ta anuncia 

fayecimento inespera di: 



JAIRO OSORIO ARIAS 

*22-02-1957 131-02-2008 


Na nomber di su : 
Tata: 

Ramon Osorio (na Colombia) 

Mama : 

Carmen Arias (na Colombia) 

Su yui: 

Carmen Elena Osorio (na Colombia) 

Rumanan na Colombia 

Su primo : 

Mario Osorio , Consuelo y famia (na Aruba) 

Su companera di bida : Maria 

Su mehor amiganan : 


Viki Richarson-Quinones 
Natalie Gonzalez-Croes 


Adres pa condolencia : Aurora Funeral Home, cumana #76 
02-09-2008 7’ or pa 9’ or di anochi. 

Acto di entiero lo tuma lugar na Colombia. 

Polis ta kita auto for di homber 
burachi cu a pasa den lus cora 

POLIS di Noord, ta mira diasabra madruga pa l’or un auto Ford 
Ranger A-27599, core pasa den lus cora n’e lusnan banda di Warda 
di Polis na Noord. Polis a para e chofer A.M.L. di 51 ana, kende a 
baha mesora for di e auto. Pero polis a mira cu e tabata basta bao 
di influencia di alcohol. El a puntra polis kico a pasa y a puntra 
nan si nan no sa kende e ta. El a ofende e polisnan y a bisa nan 
cu e no ta papia cu polis cu menos cu 4 strepi. Polis a detene hibe 
warda y a confisca e auto for di dje. 



LA 


PA TUR FIESTA 
PA MUCHA 

YAMA 

5923523 / 5838769 


Dono di supermercado ta 
haci denuncia di atraco 

POLIS a bay diabierna atardi pa 5’or, n’e supermercado Xhou 
Guan, cu ta keda den Caya José Geerman, pa un atraco. Eynan nan 
ta papia cu e dono kende a bisa polis cu un hoben a drenta den e 
lugar y cu un arma di candela a comete un atraco. E ta bisa cu e ta 
calcula cu e mucha homber tin mas o menos 19 pa 20 ana. 

E ta bisa cu e mucha homber a drenta y a bin riba dje cu e arma 
di candela y ta exigi placa. E ta bisa cu e mucha homber tin cabey 
preto gekrul y ta midi mas o menos 1.65m y ta color bruin cla. 

E mucha homber ta cana cu un rugtas riba su lomba. E ta bisa cu 
e mucha homber mes a coy placa for di e lachi cu ta un stapel di 
papel di 10 florin, mas o menos 150 florin, y tambe a bay cu aigun 
moneda di 5 florin. El a bay tambe cu carchi di telefon, y tabata 
asina fresco di e saca 300 florin for di e saco di e dono. 

Despues el a sali bay cana direccion pariba den Caya José Geer- 
man. Atraco Team a tuma e keho. 


TA BENDE 


TERENO 

EEVGEDOM 
916 M"na 
Tania Leeudert. 
Prijs 115.000 parnas 
infonnacion 
yama 5931082 


TA BENDE 


UN DOUBLE TIER 
KEYBOAD STAND 
SEGUNDA MANO 
AWG 300,- 

Yama: 749-7669 


TA BENDE 


Mitsubishi Pajero 

Automatic cu airco den bon condicion 
Afl. 15,000 

Pa mas info tuma contacto via Tel: 7300512 

Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


I Botica na Warda | 

Pabou di Brug: Botica Kibrahacha 
Pariba di Brug: Botica Aloe 

h Dokter na Warda ■m 

Pabou di Brug: dr. 

Pariba di Brug: dr. Vis 


Otro ServicionanH 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis r 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

jili ij\ 

Sali cu bo pareha 


Hopi matrimonio, despues di luna de miel, ta perde e brisa 
den nan belanan romantico, y ta drenta den un depresion 
pa luna y ananan largo. 

Marinonan, den tempo di barconan di palo y bela, tabata 
tin miedo di pirata y di mal tempo. Pero nan temor mayor 
ta pa nan barco drenta den un depresion. Depresion tabata 
un area riba oceano serca di ecuador caminda tin hopi 
calmo y brisanan suave cu ta cambia di direccion 
lentamente. Casi sigur esaki tabata kier men morto pa 
henter e tripulacion di e barco. Awa y cuminda hopi biaha 
tabata caba abordo mientras e barco ta drief sin destino pa 
dianan, of te hasta, simannan largo, wardando riba un 
biento fuerte pa suplanan bek riba nan curso. 

Wel, matrimonionan cu un dia tabata exitante y yen di 
amor, tambe por cai den depresion romantico, causando 
cu e relacion lo muri un morto lento y doloroso. 

Den su buki "Creative Romance", autor Doug Fields ta 
scirbi: "Saliendo y creando momentonan romantico cu bo 
pareha por cambia e patronchinan ey, y por ta hopi 
divertido. No tin un solucion rapido pa un matrimono agrio, 
pero pone bo excusanan un banda y cuminsa sali cu bo 
pareha atrobe". 

Permiti brisanan nobo yena e belanan di bo relacion. E 
esfuerzo mester ta uno conciente, pero sea creativo. Que 
hubo di 'Desayuno den cama' un mainta?; un sunchi den 
un palo di awacero?; of, lesa e cartanan di amor di antes 
atrobe? 

Un luna de miel no mester ta un experiencia di un solo vez. 



Guyabastraat 4, Dakota Tel: 582 4748 


S3 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of September 2008. 
We can also provide these trainings as, customized In-Company training. 

► Magazijn Manager (Starting Sept. 1) 

► Secretarial Management (Starting Sept. 9) 

► Labor Law in Aruba (Starting Sept. 10) 

► Time Management (Starting Sept. 10) 

► Professional Telephone Behavior (Starting Sept. 11) 

► Public Speaking and Mind Mapping (Starting Sept. 29) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


Departamento di Prensa 
di Gobierno ta felicita 


TUR esnan trahando den e diferente medionan di comunicacion 
awe (ayera) ta di fiesta celebrando nan dia special, esta Dia di 
Prensa. Sin duda aigun tin tur motibo pa celebra e dia aki, ya cu 
prensa t’e vehiculo principal cu diariamente ta percura pa nos 
comunidad wordo informa debidamente. 

Nos no por imagina nos mes bibando den un mundo caminda nos 
no por dispone di corant, radio, television y actualmente tambe 
internet. 

Nos di Departamento di Prensa di Gobierno tambe ta mira e im- 
portancia di e trabaonan di esnan cu ta traha den prensa y ta nos 
deber pa percura pa tur e medionan aki hana e informacionnan 
necesario for di Gobierno y p’asina transmiti e informacionnan 
aki pa henter comunidad, sea por medio di conferencia di prensa, 
comunicado, entrevista etc. 

Sinceramente nos ta gradici tur e medionan cu ta coopera cu nos 
y ta spera di por sigui ricibi e cooperacion aki den e ananan nos 
dilanti. 

Un biaha mas pabien cu boso dia y cu boso lo celebra esaki den 
forma ameno. 

Esaki tabata un mensahe di Manolo Giel den nomber di Departa¬ 
mento di Prensa di Gobierno. 

Usa bo piaca coneientemeitte cada (lia 

Abona y ricibi bo 
corant preferi te na 
porta di bo cas tur 
mainta 

Abona yama 383-1400 



TIPO Dl CAMBIO OFICIAL 

Valido pa 02 September 2008 


Piaca Extranhero 

BankFfcperen 

VUssøerv Cheque 
Reis Chequeen 
(XerBækingen 

Berta 

na 

Ritico 

US Dollar 

177 

178 

180 

CAN Dollar 

167 

169 

1.71 

Engelse Pond Sterling 

3.20 

325 

3.31 

ZAitsetse Frank per CHF. 100 

162.06 

162.78 

16358 

NedArt GUden perANG. 100 

9600 

100.00 biljetten 100.20 
chq./oÆrboeking 100.00 

J apanseyenperj PY. 10.000 

162.32 

163.80 

165.44 

Elid per XEU. 100 

260.06 

262.44 

265.08 



Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di piaca extranhero. 

BANCO DI CARIBE 

Nos ta honra Bo confianza 


1 1 

Horoschoop | 

I^ArieS 21 Mrt-20Apr 

Lo bo wak cu e luna aki lo ta hopi movi 
pabo. Un reto importante ta cuminsa pa bo y mas 
ainda si bo ta un persona cu ta cambiando trabao 
pafor di Aruba, 

nfiS auro 21 Apr - 20 Mei 

Si bo mester haci algo pa scapa un 
tempo for di bo bida, kizas bo mester samina bo 
bida mihor, En bes di busca e forma pa scapa, 
ocupa bo mes di haya e mihor manera pa haci cu 
bo bida ta mas placentero, 

|j Geminis 21 Mei- 20 Jun 

fil Bo tin e tendencia pa exagera cosnan 
awe, ademas lo bo pasa e dia nervioso, lo bo 
discuti pa cosnan sin importancia, specialmente 
cu bo pareha. 

»ancer 21 jun - 20 jui 

Trabao ta absorbebo, bo creatividad 
ta acaparabo y bo pareha y mas ainda si bo tin 
yiunan lo molestiabo. Kizas lo bo mester laga e 
rutina diario y familiar un tiki los. Purba biaha e fin 
di siman aki of keda na hotel bo so. 

fiÉL Leo 21 Jul - 20 Aug 
fiK' Bon comienzo di luna pa temanan di 
piaca y posesionnan. Bo sistenan di balor, inclui 
esun cu bo ta usa pa huzga bo mes lo yudabo 
hopi durante e dia aki di trabao duro. Pronto e 
sosiego di fin di siman lo yega. 

J VifgO 21 Aug-20Sep 

1^71 Si bo ta realizando areglonan na 
cas, pone atencion na detayenan chikito di e 
instalacionnan. Lo tin discusionnan familiar cu no 
tin consecuencianan. 

Libra 21 sep- 2 ookt 

No lo ta nada strano cu atakenan contra 
bo reputacion y tensionnan den proyectonan den 
ehecusion bin. Si bo mezcla bo deseonan cu 
realidad bo no lo haci mas cu confundi bo mes cu 
bo fantasianan. 

s Scorpio 21 okt - 20 Nov 

Bo ta move entre condicionnan 
diametralmente opuesto, cu luchanan interno 
pa dicidi bo mes. Bon momento pa dirigi 
sensatamente asuntonan economico. Bo ta den 
un bon epoca, probeche. 

Sagitario 21 n ov - 20 Dec 

Si bo lo casa pronto y ta pensando 
den redacta un acuerdo prematrimonial, haci'e 
obhetivamente. 

Capricornio 21 Dec 20 jan 

P^ 1 Awe bo lo ta hopi dinamico, cu gana 
y energia pa resolve cualkier contratempo cu 
presenta, sin embargo, bo mester purba soluciona 
bo problemanan, sin rabia. 

jtSL Aquarius 21 jm 2 Fei 

Lo bo mester warda un tempo prome cu 
bo wak florece e asuntonan cu bo a cuminsa. Bo 
ta mustra un sentido comercial y actitud practico 
excelente. 

ife i Piscis 21 Feb - 20 Mar 

E situacion por ta di acuerdo of no cu 
bo deseonan, dependiendo di otro factornan di e 
totalidad, pero posibilidadnan ta importante. 

E Potret di Dia 


noticia@awemainta.com 


London, INGLATERA: E programa Ingles di auto Top Gear cu su presentadornan Jeremy Clarkson, James May y Richard Hammond 
ta cruza London’s Tower Bridge den un tanki di guerra pa promove un serie nobo di e show riba 1 di Spetember 2008. 


Nos Mundo Loco 


Homber ta sobrevivi 
caida di 100 pia 

Un homber Polaco a sobrevivi un 
caida for di e di 9 piso di un edificio 
ora e a cai riba e matras bieuw di 
su bisina. 

Tom Sobieski di 39 aha a cai casi 
100 pia despues di a slip riba e 
balcon di su apartamento na Sopot 
na e costa Baltico. 

Pero e a sufri solamente un man y 
ripchi kibra despues cu e a cai riba 
e matras cu a wordo tira afor. 

Un vocero pa e servicio di ambulans 
cu a hibe hospital a bisa: "Un hnede 
a tira tres matras afor y a laga nan 
riba e vloer pa hiba nan despues 
pa dump.” 

“Nan a alivia su caida y aunke e a 
sufri aigun weso kibra, e ta individuo 
cu extremadamente hopi suerte.” 

Homber lo 
divorcia 82 casa 

Un lider religioso Nigeriano cu 86 
casa a acepta un decreto Islamico 
ordenando e pa divorcia tur su 
casanan menos cuater. 


Kiwanis Club of Aruba a hasi donacion 
na La Salle College y Club Don Bosco 




Miembronan di Directiva di Club Don Bosco y President Ebby Shwengle y secretario George 
president Ebby Schwengle di Kiwanis Club of Croes di Kiwanis Club of Aruba huntu cu e 
Aruba alumnonan y cabesante di La Salle College. 

RECIENTEMENTE Kiwanis Club of Aruba a haci donacion na La Salle College y Club Don Bosco. La Salle College a ricibi un donacion 
den forma di un water cooler y Club Don Bosco un donacion di un check, pa mantencion di nan edificio y otro proyectonan. 

Kiwanis ta un organisacion global di voluntarionan dedica na cambia e mundo pa via di un mucha y un comunidad cada biaha. E 
movimento di Kiwanis ta activo na Aruba desde 1965 y tin como lema: sirbiendo e muchanan di mundo. 

Pa mas informacion di Kiwanis Club of Aruba y of su actividadnan, por acudi na su website: www.kiwanisaruba.org 


Un vocero pa e emir di Bida a bisa 
cu Mohammadu Bello Abubakar di 
84 aha a bai di acuerdo pa cumpli 
cu e decreto. 

E ex maestro y Pastor Islamico ta 
biba den e estado di Niger cu su 
casanan y por lo menos 170 yiu. 

Un di organonan Islamico di mas hal¬ 
to di Nigeria, e Jamatu Nasril Islam, 
a sentenci’e na morto. E sentencia a 
ser revoca pero e a ser menaza di 
wordo saca for di su cas. 

Abubaka a challenge e grupo Is¬ 
lamico bisando cu niun caminda den 
e Koran tin un sentencia contra di tin 
mas cu cuater casa. 

“Tur mi casanan tin yiu, y aigun di e 
muhernan cu mi a casa cu nan mi ta 
cu nan pa mas di 30 aha. Con bo por 
bisami pa mi laganan dentro di dos 
dia?” E a bisa un corant local. 

Clarisca Velasquez, AVP 

Pakico un presupuesto alternativo 


MEP ta contra un tegenbegrot- 
ing paso nan no kier pa pueblo 
wordo recorda cu un tempo Ar- 
uba a prospera sin BBO. Tambe 
un tempo Aruba tabata florese 
sin tur e aumento di invoerrech- 
ten di MEP. MEP ta contra paso 
nan no kier pueblo corda cu 
MEP ta un partido di medida so. 
MEP no kier pa pueblo sa ku tin 
otro alternativanan, paso MEP 
sa cu treciendo alternativanan 
lo perhudica ‘friends and fam- 
ily’ di probecha paso treciendo 
alternativanan lo saca e placa 
for di proyectonan dudoso 
manera “sleeping police” pa 
mande pa proyectonan dura- 
dero manera pa proyectonan 
den ensenansa. MEP pa 7 ana 
caba ta aproba un presupuesto 
ficticio cu concecuentemente 
a hinca Aruba den problema 
financiero y a trece pobresa y 
medida ariba nos pueblo, ta 
pesey Marlon ta contra nos 
tegenbegroting paso e kier 
sigui aproba presupuestonan 


ficticio pa asina sconde e ber- 
dad pa pueblo. Awe pueblo por 
sinti den aumento di prijs di 
pan, webo, carni, pana, buki 
di scol, schoolgeld etc etc etc e 
consecuencianan di un presu¬ 
puesto ficticio. Ta pesey mester 
un tegenbegroting. Concecuen- 
cia di un presupuesto ficticio ta 
cu entradanan presupuesta no 
ta wordo alcansa y gastonan ta 
wordo sobrepasa. Consecuent- 
emente Nilo cu ayudo di e 11 
marionetanan di MEP ta sigui 
presta placa pa yena buraco, 
awor hasta usando AZV como 
excusa pa presta mas, mester in- 
vestigacion si tur e placa presta 
en berdad a bay den su totali- 
dad pa AZV, ta pesey mester di 
tegenbegroting, pa stop nan di 
hinca nos den mas debe. Loke 
si Marlon Werleman mester 
tene den mente ta cu Nel y 
Nilo a haci e parlamentarionan 
tambe complice di mal maneho. 
Ta e parlamentariona di MEP ta 
esnan cu realmente a aproba e 



presupuestonan ficticio, kier 
men nan ta primordialmente re- 
sponsabel pa tur e medidanan y 
ta nan e peublo mester primor¬ 
dialmente presenta e cuenta. 
Marlon mas ku claro ta contra 
e tegenbegroting paso pueblo 
e ora ta mira cu ta Marlon mes 
ta esun cu a habri caminda pa 
MEP pone medida ariba pueblo 
door di legalisa e medidanan. 
Como representante di pueblo 
manan den Staten mi lo haci 
tur mi esfuerso pa introduci 
un ley cu ta pone Marlon y su 


compinchinan den parlamento 
personalemente responsabel 
pa dano financiero cu nan a 
causa pueblo dor di delibera- 
damente aproba presupuestio- 
nan ficticio mientras cu nan sa 
cu pais Aruba no por carga e 
peso. Si mester ta hiba Marlon 
y compinchinan na tribunal 
internacional pa nan wordo 
huzga mescos nan a haci cu e 
criminalnan di segunda guera 
mundial. Ta pesey mester di 
tegenbegroting pa desenmas- 
cara Marlon Werleman and 
company. Berdaderamente un 
parti di nos inflacion ta debi na 
aumenteo di prijs di crudo, pa 
esey nos no ta culpa MEP pero 
si nos ta culpa MEP di a para 
na banda y no ta actua pa alivia 
nos pueblo di e dolor aki. MEP 
no tin vision ni curashi y mu- 
cho menos disciplina pa tuma 
accion pa bin cu solucionan pa 
combati inflacion. MEP no ta¬ 
bata tin e vision ni e boluntad pa 
inverti den energia alternativa 


pa alivia e prijs halto di awa y 
coriente. AVP si tin e vision aki 
y a demostra ana tras ana den 
oposicion cu nan si tin e vision 
aki y cu AVP no ta papia so 
pero ta actua tambe hasta ora 
nan ta den oposicion. MEP ta 
prefera di sigui cu un maneho di 
gastamento di placa pa ‘friends 
and family’ y nan ta cubri e 
gastonan aki aumentando mas 
belasting. Pesey mester di un 
presupuesto alternativo pa con- 
cientisa pueblo cu si tin bida sin 
BBO. Cu por maneha e pais aki 
sin BBO. Cu por tin crecemento 
economico sin BBO. Cu por tin 
mihor educacion sin BBO. Cu 
por tin mas careretera sin BBO. 
Ku cada mama y tata di famia 
por tin un entrada decente pa 
por cria nan famia sin BBO. Y 
finalmente pa mustra MEP cu 
Aruba no mester di BBO pa pro- 
gresa y mucho menos di BBO su 
creador, esta MEP. 

Base di un tegenbegroting ta pa 
gradualmente elimina BBO 


Prome ganador premio mensual 

Pega Smart Gana Smart di New India Assurance 


DIABIERNA dia 29 di augustus Sra. Joy Raghunath, 
Directora di New India Assurance a saca e prome ga¬ 
nador di Luna di e campana Pega Smart Gana Smart: 
Dono di Mitsubishi Van blanco cu number A-13366 a 
gana un Weekend Stay den ambiente elegantemente 
luhoso di Aruba Marriott Resort! E campana dinamico 
y interactivo aki ta planta sonrisa riba cara di tur hen¬ 
de cu ya a gana premio mientras cu esnan cu ta pega 
sticker den anticipacion pa gana ta disfruta tur dia 
di e ritmo Caribeno-Crioyo di e Jingle di Pega Smart 
Gana Smart cu Wally Warning a traha riba musica di 
su piesa “No Monkey”, un produccion energeticamente 
popular cu ta riba www.youtube.com den forma di un 
animacion sumamente original. New India Assurance 
ta compromete pa haci uzo di creatividad unico di 
artistanan local pa tur su proyectonan di mercadeo y 
publicidad, tanto pa sigura un enfoke semper original- 
creativo como tambe den e aporte continuo cu e em- 
presa ta dedica na duna artistanan local. Como parti 
di e danki na comunidad pa 45 ana di confianza, entre 
otro New India Assurance a ofrece comunidad di Aruba 
tres servicio nobo; 24 ora di Road Service, un website 
nobo di New India mes pa ofrece informacion detaya 
tocante seguro y claims y un website masha special 
pa subraya New India Assurance su aporte na Arte 
Local. Riba website di New India Assurance - www. 



newindiaassurancearuba.com tin un link special ora 
cu click riba e boton “Our Artists”. Esaki ta conecta 
cu e website di United Artists of Aruba Foundation 
cu cual New India Assurance ta sirbi dos proposito: 1. 
Ofrece comunidad local y mundo henter un database 
di artistanan Arubiano y local di tur posibel genero, y 
2. Ofrece artistanan un espacio gratis pa profila nan 
mes pa asina nan por genera mas entrada y bira parti 
interactivo di proyectonan regular manera produccion 
di Jingle, TV Spots y hopi otro evento mas cu tin planea 
pa entama cu artistanan Arubiano y local den futuro 
cercano. Di e forma aki New India Assurance ta spera 
di por stimula creatividad general den nos comunidad 
y den mundo comercial ademas di ta duna e aporte 


na e artistanan cu siendo e Alma Creativo di nos pais 
merece hopo mas atencion di henter nos comunidad. 
New India Assurance ta dedica na practica the art of 
being smart™ tur dia den servico na cliente y tambe 
den balor anadi cu e empresa por ofrece comunidad 
pa loke ta aporte den arte, deporte y otro aspectonan 
importante cu ta yuda stimula un ambiente sano pa tur 
hende na Aruba. Artistanan interesa por tuma contacto 
cu Sra. Cynthia Macares, HR & Marketing Manager di 
New India Assurance na 5934849. Esaki ta un aspecto 
bunita mas di e Arcoiris di regalo cu New India Assu¬ 
rance ta ofrece nos comunidad pa bisa danki pa e 45 
ananan cu nos pueblo a demostra di tin confianza den 
servicio y productonan amplio cu e empresa ta ofrece 
pueblo di Aruba. Mientras tanto tur hende por sigui 
Pega Smart pa purba nan suerte y disfruta di Gana 
Smart cu e campana cu ta dura te fin di ana. E Smart 
Sticker y Flyer pa por participa y gana ta obtenibel na 
New India Assurance y na pompstacion di Valero na 
Companashi, Ponton, Sta. Cruz y Boulevard. Tin pre¬ 
mio tur siman, premio mensual y premio di fin di ana 
cual ta un Yamaha Scooter, Un Yamaha Quad Racer y e 
bunita Nissan Tiida cu ta para riba e plataforma dilanti 
di TopCar. Asina henter Team New India ta sigui bisa 
danki y desea tur hende hopi suerte cu e participacion 
na Pega Smart Gana Smart. 

Manera a bira un tradicion caba 

Grandioso celebracion di Dia di Prensa cu Aruba Bank 

Edwin Tromp: “Libertad di prensa por sigura transparencia, responsabilidad y cu leynan ta wordo aplica” 


TA pa hopi aha caba cu Aruba 
Bank tin e celebracion di “Dia 
di Prensa” riba su agenda anual 
di eventonan. Mientras cu ana 
pasa a tene un lectura cu dos 
periodista bon conoci for di 
Mexico, e ana aki a opta pa un 
evento mas social. A invita peri- 
odistanan local pa topa na Gar- 
ufa Coctail Lounge p’sina hunto 
celebra nan dia, den forma di un 
“Mega Press Event”. 

Durante e evento, Edwin Tromp 
como e CEO di Aruba Bank a 
hiba palabra n’e miembronan di 
prensa presente, representando 
diferente medio di comunica- 
cion local. E ehecutivo a cum- 
insa na gradici prensa local pa 
nan atendencia, pero tambe pa 
nan colaboracion pa cu Aruba 
Bank durante henter aha. 

Di acuerdo cu Edwin Tromp, 
ora cu el a bay busca riba in¬ 
ternet p’e celebracion aki, el 
a tuma nota cu rond mundo 
nan ta usa e fecha di “Dia di 
Prensa” pa por para keto na 
aigun aspecto menos agradabel 
den e ramo di trabao aki. As- 
pectonan manera persecucion, 
impunidad, asesinato y hasta 
censura contra periodistanan 
den cuadro di ehecucion di 
nan labornan diario.“Danki 
Dios cu mi por bisa cu aki na 
Aruba nos no conoce e tipo di 
menasanan asina contra nos 
periodistanan. Ta importante 
si, pa nos mantene esaki...un 
prensa liber cu tur clase di ac- 
ceso na informacion. 

E lucha pa sigura libertad di 
prensa mester ta prioridad di 
nos tur, pasobra un prensa inde- 
pendiente y liber ta central den 
cuadro di un bon gobernacion 
den democracianan hoben y 
bieu. Libertad di prensa por 
sigura transparencia, respons¬ 
abilidad y cu leynan ta wordo 
aplica: E ta promove participa- 
cion di publico y di politica den 
discusionnan nacional. Ta bon 
pa tur hende compronde bon, 
cu un prensa independiente ta 
ricibi su poder for di e pueblo 


cu e ta sirbi y a cambio e ta 
apodera e mesun pueblo bek 
como un aliado den e proceso 
democratico di e pais”, asina e 


director di Aruba Bank a bisa 
e representantenan di prensa 
local presente n’e gran celebra¬ 
cion aki.Aruba Bank a felicita 


tur periodista riba nan gran dia 
y sperando cu comunidad por 
sigui conta cu un prensa liber, 
obhetivo y veraz. 


Finalmente a pidi Toko Wink- 
laar pa hiba palabra, kende a 
gradici Aruba Bank p’e gesto 
tradicional aki. 





































